text:
GWI HKA SA RA KAWNG GAW GASAT NGA
Labels: Jinghpaw Mung Shiga
7 comments:
- Anonymous said...
-
e dai hku galaw ai gaw gara hku mung n jaw nga ai lo. anhte mung shawa gaw sanat mung n lu majoi roi hkrum ra na kun?
- October 2, 2012 4:27 PM
- Jatawng Naw said...
-
Aga! um law.. grai myit yak, dawdan yak na re law hkau ni, hpu nau ni e.. Anhte KIA/MHH hpyen hpung ni kaw mung laknak hkum hkra lang ra sa ga ai law. N dai zawn re myen nhkru hpyen masing hpe gaw Riffle sniper, dumhpau lang ai hpyen hpung hpyen la ni law law hte hkap gap kasat yang grau kaja na re law. Myen hpyen hkum dingdek 20-30 hpe grai shading jahpra n na gap kau ai ladat mung lang ga law. Kaning nchyum nna mung masha porter 1,2 hpe hkra mat yang mung Karai Kasang a myit rai sai ngu hkam la let atsawm hkap shading gap kau ga law.
Myen hpyen ni gaw shan hte myit ra ai lam(order point) du hkra ladat hpan hkum hkra shaw wa na re. Hpyenla ni hpe nan mungmasha zawn jabu shahpun nna mung kanaw lung wa na re hpe dum ga. Mare buga hkan na hpu nau ni hte matut mahkai lam nmai hprai ga ai. Mare buga na ni hpe san htinglet maram yu yang, WP buga na raihpai masha re/ nre lam hpe lu chye na re. Anhte WP buga na nlawm ai teng yang gaw yawng hpe bawm yam hte anut kau ai lam mung galaw ga. Lawu myen mung na porters masha ni law law si yang mung anhte ni matu awng dang lam kaba rai nga ai. Myen mung na shiga/media ni hkan e, mung shawa ni myen hpyen la ni hte rau si hkala ai hkrum ai lam ni hpe ka madun/htawng sha na dan wa na re. Shaloi gaw anhte KIO/A hte WP myusha ni matu grai kaba ai awngdang lam nan rai sai law.
Karai Kasang Wa kaw na KIO/A hte WP hpu nau na ni yawng hpe mai kaja ai machye machyang hte n gun marai tutnawng shaman ya u ga.
- October 2, 2012 5:18 PM
- Anonymous said...
-
Myu tsaw ni e mung masa ladat kaga shaw na hku n mai ai kun? shanhte myu sha ni hpe hpyen ninggang shatai nna lung wa na hpe la nga na malai, esp. Hpakant ginra kaw gaw kata de tsim shang na 'sh' lagyim ai ladat hku mi rai rai, lawan ladan lai hku mi rai rai... n mai a ni. Ngai mu mada ai gaw ndai Hpakat ginra hta gaw wa gasat na la taw nga ai baw shara n rai sai. Shanhte a ladat hpe mung chye lu ai daram chye sai hte maren anhte mung zai bai shaw nna htu ra na re ngu mu mada ai. Bai Karai Kasang gaw Shi hpe kam sham nga ai ni, Shi a kashu kasha ni hte dai ni anhte a akyu hpyi ga hpe n madat shalai na re hpe kam ai. Karai Kasang lam woi la nga u ga ngu kyu hpyi dum nga nngai law!
- October 2, 2012 8:59 PM
- padang yesu said...
-
Mung shawa hpe ning gang shatai ningre sat lawat hpe, n gun atsam dat nna atsawm sha sumla hkrung gayet lu hkra ga law ga ngu mayu ai.masu magaw myalu mya sha,lagu lagut rai nshawp nkap masha myit nmyit mungkan hta pi nan pat 1 lu taw nga sai.grai sadi maja ga re lu,lam sha gu.
- October 2, 2012 9:33 PM
- ukha sumlut said...
-
Masha ni hpe gang zawn galaw da jang hpang kaw na a katsi sha doi kau na hku di ra ai.
- October 2, 2012 10:05 PM
- hkunman said...
-
Hkum yak hkak taw nga ..,KIO,KIA..Nang dai zawn yak hkak chyai taw nga yang.., PRAT TUP dai hta graw yak hkak ai katut sha na... MAN ANG ai lung wa ai hpa hpe rai tim...shing ngyip mu tip gap sha myit tik tik di u...,lahkam myi madun yang la lam 10 mu mada chye na u yaw....,
- October 3, 2012 4:41 AM
- christopher said...
-
Ya mung bai myit su taw nga mu oi.tinang hpe sat wa ai hpyen hpe naw masan dum nga mu.dai mung shawa masha a hpang kaw myen gaw remove control hte hkang taw wa nna shangun taw nga ai re.
- October 4, 2012 5:02 PM


c: text/html

text:
SLG. HPAUDUT NAW A NTA MYEN NI WAN NAT
Labels: Jinghpaw Mung Shiga
3 comments:
- Anonymous said...
-
Karai Kasang e,lawan hkyela rit law,ndai myen ni hpe lawan jahkring kau ya rit:(
- October 1, 2012 6:13 PM
- Ngaw Nat said...
-
Wunpawng buga na lamu a ga ni e, nanhte a aga hta shadai lup da ai buga madu ni hpe zing ri roi ri p ai ni hpe mayu kau mu law...
- October 1, 2012 9:46 PM
- Anonymous said...
-
N dai zawn n hkru n hkra ai hku ma sha hpe roi rip ai ni hpe KK e yu ma da n na dai ni hpe sha rin sha ga ya u law
- October 7, 2012 12:26 PM

robotstxt: allowed

filter: keep


text:
NINGGAM LANGAI
Labels: Laika Ngau
7 comments:
- Myu Sai said...
-
Myen hte n mai bawng matut nga sai, ngu ai hpe grai madi shadaw nngai. Lapran salang n lawm ai sha n mai bawng ai mung teng ai. Du kaba re ai ni majan ladat myit nga na malai Myen de na ni a masu ndum sa madat aten shama re. Kaja dik gaw UNFC hpe shageng ra ai. UNFC hku sha bawngban ra ai. Myen n lawm ai UN hpyen dap hpe shagreng ra sai. Myen n lawm ai UNFC hte Union Hpyen Dap hpe hpaw lu yang she mungkan kaw na myu bawsang rawt malan hpung ni yawng hpe kam wa na re. UNFC n lu shagreng dingsa, mungkan kaw na baw sang rawt malan hpung ni a ga hpe n madat na re. Bawsang ni shada pyi myit n hkrum ai re majaw Myen woi masu ai hpe mungkan gaw kaja dum na sha re. Bai anhte KIO/KIA mung moi na NDAK ginra, Munggu hte Hpawng Seng, bai Putao Nok Mung de shara la ra sai. N rai jang KIO/KIA gaw Wunpawng myu kru a hkum malai n tai lu shi ai lachyum mungkan e mu chyalu naw rai na re.
- October 2, 2012 6:51 PM
- Naw San said...
-
Ra rawng ai lam ni grai naw nga na re anhte a majan hkrun lam hta. Rai tim n dai ten hta anhte gasat nga na dingyang rai nga ai gaw, maibin yang Myitkyina, Manmaw hte Mugawng/Munyin yawng shara shagu hta shang shara la htim gap ra sai le. Dai Laiza jut kaw na sha nmai ninghkap nga sai le. Nam kata kaw sha nrai mare kaba kaw na mung plan ra na sai hpe ra sharawng nga sai.le hte le anhte a gaiwang grai gyip wa nga ai.
- October 2, 2012 7:32 PM
- Anonymous said...
-
UNFC hte galung n'na mung masa ku kaw man hkrum yawng bawngban ai lam n'rai yang myen hte n'bawngban ai gaw grau kaja na re.myen gaw mungkan hpe kaya n'su masu gwi nga sai re majaw annau ni hte galoi raitim simsa mai lu na n;re jaw awmdawm shanglawt lu hkra she shakut ra sai.
- October 2, 2012 10:46 PM
- Anonymous said...
-
Teng ai ,tara ai ,jaw ai lam ni re majaw aja a wa,madi shadaw nngai.Dai ni an nau ni KARAI KASANG kaw kyu hpyi let,shawng lam de matut hkawm na lam sha nga sai,kaga myit ung ang na lam n nga sai.Hpa majaw nga yang, PRESIDENT THEIN SEIN hte MAKAW JAN hkrum ai hpang,AMYU KABA MASING hte AN NAU ni hte kaga AMYU KAJI HPUNAU ni hpe MAYU SHAMIT ladat shaw tawn da sai lam gaw ,adan aleng rai taw nga sai,MYANMAR ngu ai hku sha mungkan de ndau tsun nga ma sai,UNION Ngu ai hpe malap masu nga ma ai.21 first century PIN LON CONFERENCE mung,MASUM BRUN hkrum nna bawng ban na lam ni hpe mung MA KAW JAN ntun njahta mat sai le.Dai majaw,AN NAU ni hte KAGA AMYU KAJI ni hpe MASU SAW BAI ai ladat,HPYEN NGUN hte amyu shamit shamat ai ladat ni hpe ANHTE SHAWNG LAM DE SIT,NHTANG GASAT SHAMIT RA MAT SAGA AI. WADI.
- October 3, 2012 12:30 AM
- Anonymous said...
-
Grai teng ai.Myen Mung nga nna, anhte na shara de myen hpyen htung lung shara gashun wa nga masai law. Shawng lam de dating dik dik she mai sai.
- October 3, 2012 9:18 AM
- Anonymous said...
-
anhte saidaw hpyen yen ni hpe matsan dum ai lam n'nga ai shinggyin myit n'rawng ai masha ni hpe hpa majaw naw pawng na ta?n'dai zawn re ni hte kaning rai n'na rau nga na ta?
- October 3, 2012 6:06 PM
- Anonymous said...
-
mungkan a gat lawt kaba hta grau ai hpakanhpe myen gaw madu mayu n'na kyin nga ai.Amerikan ni gat lawt hpraw ya jang lung seng hpe madung dat n'na hpaga gin len sha mayu ai majaw shanhte matu hpakan gaw ahkyak shara kaba rai wa nga ai jaw annau ni mung hpakan hpe n'mai tat ai.myen lung wa chye ai lam shagu hta nai kyi lup jaw ra ai.dinggai htan dingla hta sha n'ga hpa mung galaw tawn ra sai.myu a matu ahkyak ai ten awng dang na matu hpa raitim galaw ra sai.
- October 4, 2012 2:12 PM


text:
SALANG PYILAN:- Uhpung uhpawng de Hkanghtan Mangbya sa wa nga ai hpe jawm mu dat ma yang, "Yu mu, Hkanghtan Mangbya anhte kaw sa wa nga ai. Shi gaw anhte hpe sa masu na ra ai majaw shi hpa baw sa tsun tim shum kam ya mu yaw" nga nna shada shadum hkat tawn nga ninglen, shi sa shanyam ai hpe yawng kam kau ya ya rai wa masai. Shi hpe shakawn na kun, mara shagun na kun, shing nrai masu hkrum ai masha ni mahtang shanhte hta gawngkya nga ai hpe gram sharai la ra na kun? Masha wa hpe mara shagun nga na malai, tinang hta ningra nga ai hpe gram sharai la lu ai wa kadai raitim rawt jat ai lam lu wa na re, nga ma ai.
Hkanghtan Mangbya masu ai ladat gaw grai pri nen si mani ai ladat lang wa sai rai nna shi kaw na hpaji pyi la ging nga ai. Raitimung Myen hpyen asuya gaw hkawhkam hkawseng lakhtak kaw nna Thein Sein lakhtak du hkra na labau ni hpe hkaja yu yang na chying matse ai hte hkalem chye ai hpe asan sha jawm mu wa saga ai. Japan ni hpe Myenmung de hkalem woi wa nna British ni hpe gasat shapraw kau shangun ai. British ni pru mat ai hte Japan hpe ninghkap bang wa sai. Miwa hpe ninghkap nga ai kaw na hkalem la nhtawm Myen asuya n-gun ja wa hkra mungmasa, hpyenmasa, sutmasa ni hta ra n rawng hkra shang garum shangun nna shanhte n-gun ja wa ai hte Miwa hpe hkindit kau manu ai.
Myenmung na mungmasa party ni hte rawt malan hpung ni hpe gaw shani shagu ngu na daram nan hkalem sha nga masai. Rawt malan hpung ni yawng kahkyin gumdin ai n-gun hte Myen hpyendap hpe atsai rai shamyit kau lu na hpe asan sha mu chye nga ma ai majaw rawt malan hpung yawng hpe dumbru dumbra byin hkra galaw wa masai. Thein Sein asuya hte Ma Kaw shada n ju hkat ai gaw tsun ndang rai nga ai. Raitimung maigan masha ni Thein Sein asuya hpe madi shadaw wa na matu Ma Kaw hpe n lang n mai ai zawn, Ma Kaw danhkung wa lu na matu mung Thein Sein hpe n lang n mai rai nga ma ai majaw ndai ten hta shada asung jashawn hkat nga ai hpe mu nga ga ai. Raitimung Thein Sein asuya lagaw ngang wa ai shani gaw Ma Kaw hpe n lang ra sai majaw shi a kawa Aung San hpe ra ai kaw lang ngut ai hte shi a asak hpe hpungdim dat kau ai zawn, Ma Kaw a shawng lam mung nhti nhtang galai shai wa mai ai. Dai hte maren, kaga rawt malan hpung ni hte gap hkat jahkring tawn masu nna akyu jashawn la ngut ai hte shamyit kau na matu hkyen tawn chyalu rai na re. Dai gaw shi a lit nan rai sai.
LAGANG:- Salang Pyilan tsun ai hku rai yang, dai ni na Myen asuya gaw mungmasha ni lata sharawt dat ai asuya re nga nna tsun shabrawng nhtawm shanhte a kawng hpe gaw Taikpung palawng hte magap tawn nna matse ai madang gaw rai n shayawm ai sha mungkan ting kaw hkan shanyam hkawm ai hta maigan asuya ni sha n ga, mungdan kata na ni mung hkan kam ya nga ma ai. American, Miwa zawn re ai super power mungdan ni hpe pyi gaw apyaw sha hkalem kau lu nga ma ai. Ndai lam hte seng nna Salang Prangtai gaw gara hku mu ai law!
PRANGTAI:- Hkanghtan Myangbya a lam hte Myen hpyen asuya ni lang wa ai ladat gaw Salang Pyilan sang lang wa ai hte maren rai sai. Hkanghtan Mangbya a lam gaw maumwi mausa hku hkai chyai ai hpe na la lu ai ni a matu shalat la ai nyan hpaji rawng wa shangun ai majaw na chying manu rawng nga ai. Raitimung, Myen asuya a akyang gaw maumwi mausa hku nna mung, dai ni na ten hta mung dingyang matse hkalem jahten sharun nga ai akyang majing hpe shadan shadawng ai rai nna, maga mi hku yu ga nga yang, mungkan ting hpe hkalem lu ai Myen asuya hpe nhtang hku na chying shakawn ging ai ngu yang n shut na re.
Myit yu ga le, Miwa galaw nga ai Tang Hpre hka madim hpe jahkring kau dat ai hte Miwa ni hpe shapawt tawn nna bai shanyam ai hta, dai zawn galaw ai gaw KIO hpe shamyit kau lu na matu sha re. KIO hpe shamyit kau lu ai hte nanhte hpe shawng de jaw tawn ai ahkaw ahkang yawng bai jaw na re. Raitimung KIO hpe gasat ai hte sha gaw dang la lu na masa n nga ai. Dai majaw KIO asum hkam na matu zai ladat shaw ra na re. Shara shagu na mungmasha ni KIO uphkang ai ginra de hprawng kahkyin wa hkra galaw ra na. Dai hpang UN hte NGO kasa ni dai hpyen yen ni hpe Myenmung maga hku nna mung, Miwa mung hku nna mung n sa lu garum hkra, jawm pat tawn jang dai hpyen yen ni kawsi hpanggara nna si hkrung si htan byin wa na. Ndai ladat gaw KIO asum hkam na matu kaba htum ai laknak rai nna KIO a matu kaga lawt lu lam n nga sai majaw asum hkam wa chyalu rai na re, nga nna jahkrup la hkat ai hte Miwa mung na hpyen yen ni hpe KIO ginra de gau bang dat let ta tut kaw shadik shatup nga masai, ngu maram la mai nga ai.
Kaja sha nga yang mungdan ngwi pyaw simsa lam lu wa na matu ahkyak ai gaw bum nga masha ni re. Dai hpe mungdan kaba nkau angwi ngwi mu wa nga masai. Madung gaw Wunpawng Myusha ni hte KIO gaw tinang a mungdan kata de lai shang wa ai maigan hpyen hpe kahkyin gumdin ai n-gun hte lit n ginhka ai sha magrau grang ai hte tai ni a shagri abrep kau lu hkra majan gasat dan lu ai lam rai nga ai. Wunpawng Myusha ni gasat dan ai majan gaw kaga rawt malan hpung ni a matu yu la na kasi tai wa sai.
Myenmung gaw British a lata kaw na shanglawt lu wa ai hpe dinglik yu yang, sharaw a n-gup kaw na lawt lu ai hte hkanghkyi a n-gup de lup shang mat ai lachyum rai mat sai. Dai majaw hkanghkyi a n-gup kaw na asan sha lawt wa lu na matu KIO ningbaw ningla ni gaw rawt malan hpung a amying shingteng hpe, "Wunpawng Mungdan Shanglawt Hpung" nga nna shamying nhtawm rawt malan lam woi hpang wa masai. Wunpawng Myusha ni gaw myit dam lada ai amyu ni rai ma ai majaw hkyen lajang sa ai mungmasa lam hta mung dam lada ai ningmu hta hkan nna galaw wa masai. Myen hpyen asuya gaw bum nga masha ni yawng hpe shamyit kau nna shanhte hkrai uphkang ai ladat (unitary system) hte uphkang lu hkra shakut nga ma ai. Shing re ai majaw KIO a yaw shada ai gaw bum nga masha ni hkanghkyi a n-gup kaw na lawt wa lu hkra yawng a gawng malai hku nna, "Wunpawng Mungdang Shanglawt Hpung" nga nna shamying ma ai lam na chye lu ai. Dai ni gaw ta tut galaw na ten du sai.
Shing re ai yaw shada lam awngdang wa lu na matu asak apnawng nna majan gasat nga ai zawn, asak kung nna shamu shamawt nlu sai jiwoi jiwa ni, hpyen yen ni, mungkan kaw chyam bra nga ai Wunpawng Myusha ni yawng gaw nlaw htum kyu hpyi ai lit hte byin mai ai shara kaw shang tsap nhtawm, Wunpawng Mungdan gaw-gap lu na matu arang shang bang nga masai. Hkumdek shagu kyu jawm hpyi ai nsen hpe Yehowa ahkyak la ya nga sai hpe hpyenman majan kaw asan apra jawm mu nga saga ai. Sen lam law htam wa ai hpyen yen ni gaw Yehowa jaw ai manna muk hte asak hkrung nga lu mu ga. Bum nga masha yawng a matu Wunpawng Mungdan gaw-gap wa nga ai kaw kaga amyu ni yawng shang gasat lawm ai marang e, awngpadang dip la lu nna myusha ni yawng a matu laksan mungdan nnan gaw-gap wa lu na re.
Dai shaloi anhte nam na dusat dumyeng hte malen pyen u ni a matu lu ging ai ahkaw ahkang lu wa ai sha n-ga, mali hka kata na nga ni mung dai ngwi pyaw simsa ai mungdan gaiwang kata kaw shinggyim masha ni hte rau ahkaw ahkang ni bai lu wa u ga matu tsaw htum ai Karai Kasang kaw kyu jawm hpyi dat ga ai law, nga nna salang Prangtai gaw tsep kawp kam sham ai myit hte hkrum zup hpawng hpe hpungdim woi dat sai rai.
Puk Dun
MATSING:- Wunpawng Mungdan ngu ai kaw unitary system hpe sha ra sharawng ai Myen asuya a mungdan (Dagaung, Pagan, Nyong-O) shang lawm na n re majaw bum nga masha ni hkrai jawm gaw-gap ai mungdan nnan hpe madi madun ai re.


text:
Shiga
Ga Ra Yang majan kaw Myen 16 si
- Post 03 November 2011
- Last Updated on 03 November 2011
- By KNG
- Hits: 2329
Lung Zep Kawng gasat poi hta marai 10 hkrat sum nna, Ga Ra Yang mare kata gasat poi hta gaw marai 6 bai kahtap hkrat sum ai lam, myi-chyaw-sakse ni KNG Jinghpaw Shiga Dap de shana ai.
Hkrat sum ai hpyenla ni gaw, ya ten Ga Ra Yang de htu tawn ai Waimaw daju Hk.L.Y Masat 58 hte Namti daju Hk.L.Y Masat 390 na re lam, matut chye lu ai.
Ndai Myen dap hpyen hpung hpe KIA Dapdung 3 hpyenla ni hte Mungshawa Daphpawm hpyenla ni, ja ja jawm ninghkap gasat nga ai lam, buga masha ni tsun ai.
Lai wa sai October shata laman masum lang byin ai gasat poi hta Myen dap ni gaw Chemical Weapons ngu ai Shingja Laknak ni hte KIA hpe gasat wa sai re.
Dai Shingja Laknak rawng ai amyawk pala hkra ai shara hta wan hkut achyang grai mawng pru wa nna, dai hpe marawp hkrup ai KIA hpenla ni hta, akajawng baw sin wa ai lam, hkum ting kya mat wa ai lam, n hkring n sa madawn kan mase wa ai lam hte, na ladi kaw nna sai pru ai kumla ni byin ai lam, hkrum sha ai KIA hpyenla ni tsun ai.


text:
Shiga
Yemase hta ai Slg. Naw Chyan hpe Myen asuya hpyenla ni gap sat
- Post 06 September 2012
- Last Updated on 06 September 2012
- By KNG
- Hits: 580
Hpakan ga yemase (hka n gashin ai lungseng) hta sha ai Maw Wan mare masha Salang Kareng Naw Chyan gaw, Sept. praw 5, mani bat Masum ya shani Myen asuya hpyenla ni gap ai sinat ningma hte n nga mat sai re.
Slg. Naw Chyan hpe Sharaw Hka maw Shwe Innwa Company kaw buga ten jahpawt hkying 9 daram hta asuya hpyenla ni rim la nna du kaw sinat gap ai re lam, jinghku ni tsun ai.
Hpakan tsirung kaw n nga mat ai Slg. Naw Chyan a du hpe ga yu ai shaloi, sinat kadun pala langai rawng taw nga ai lam, myit-chyaw-mu ai ni tsun ai.
Ma lahkawng a kawa Slg. Kareng Naw Chyan gaw Maw Wan Hkalup Nawku Hpung a hpung masha langai rai nna, shi a moimang hpe daini bat Mali Ya shani Maw Wan kaw makoi mayan akyu hpyi hpawng galaw sai lam chye lu ai.
Laning mi daram majan kaba n byin ai Hpakan Uru Sengmaw Ga hta, asuya hpyen kaba htu wa ai majaw, lai wa sai shata August 19 kaw nna Wunpawng Mungdan Shanglawt Hpyendap (KIA) Dap 6 hte laja lana gap hkat wa ai lam re.
Bat mi jan majan a majaw, hpyen yen masha (IDP) ni mun kaba pru wa nna, shanhte hta law malawng gaw tinang buga ni de nhtang wa mat nna, ya ten, tsin-yam 6,000 jan gaw Hpakan myu kata Hkristan nawku hpung ni, bukda hpungkyi jawng ni hte jinghku jing yu nta ni kaw shingbyi nga ai lam, garum ntum nga ai nawku hpung sara ni tsun ai.
Aten kadun laman Hpakan majan hkring mat na masa n mu ai hte, asuya hpyenla ni gaw maw ginra ni hta mungshawa ni hpe pawta (porter) lahkawn nna, hpyen uniform jahpun let shawnglam de woi hkawm ngai lam, buga masha ni tsun ai.
Bai nna, Myen hpyenla ni gaw maw ginra hte hkrunlam kaw hkrum ai mungshawa ni a nga manga sutgan ja gumhpraw ni hpe mung mya la nga ai lam, KNG Jinghpaw Shiga Dap sagawn chye lu ai.


text:
Shiga
Lahta Sam mung Pangsai kaw Myen dap hte KIA lapran majan bai byin
- Post 31 August 2012
- Last Updated on 31 August 2012
- By KNG
- Hits: 560
Shata mi jan Lahta Sam mung Munggu Ginra hta gasat poi n nga ai hpang, August 31, bat Manga Ya shani hta Myen asuya dap hte KIA Mungshawa Hpyen Hpung (MHH) kung-5 lapran Pangsai makau hta gasat poi byin ai kaw, Myen maga 4 si, 1 hkala ai lam, ndai lam chye ai buga masha ni tsun ai.
Si hkala hkrum ai hpyenla ni gaw, Hk.L.Y Masat 69 dap na rai nna shanhte gaw shawng e, June praw 1 ya sha ni, Pangsai makau Yi Hku mare masha Salang Galau Bawm Yaw (snr Salang Zau Ba La) hpe rim zingri sat ai dap mung re lam, chye lu ai.
Minit 45 daram gasat poi byin ai hta MHH maga si hkala n nga ai lam, lit nga hpyendu langai KNG Jinghpaw Shiga Dap de tsun ai.
Hpyen mang 3 hpe tat kau nna Myen dap gaw Mungbaw de hprawng yen mat ai re. Hpyen mang hpe shara mi 2 htu lup da nna ngam ai langai hpe shara mi kaw lup da ai re lam, lahta na MHH hpyendu wa tsun ai.
Hkala hkrum ai hpyenla 2 hpe Pangsai tsirung de sa tawn ai hta, hpang shani September praw 1, bat Kru Ya shani hta marai langai kahtap si ai lam, Pangsai buga masha ni tsun ai.
MHH maga padang dip la lu ai arung arai ni hta, Myen MA sinat pala 100 daram, Bazooka si 1, let-htawk si 5, Udi bawm 4 hte gumhpraw Kyat 60,000 jan re lam, MHH Kung-5 du salang ni tsun ai.
Majan byin ai aten kaw nna, ndai Hk.L.Y masat 69 hpyen hpung gaw Pangsai makau Dung Waw kahtawng mare salang hte ningtau mare salang yan (asak kawa sai) hpe mung atik anang woi hkawm nga ai lam, shan a mare masha ni hpe lakap let chye lu ai.
Nhtoi shata mi jang, KIA laksan Munggu Ginra hta Myen asuya dap hte KIA (Dung 36 hte 38) lapran gap hkat lam ni zim mat ai hpang, ndai Pangsai kaw MHH Kung-5 hte Myen Hk.L.Y 69 hpyen hpung lapran shawng n’nan lang gasat poi n’nan bai byin wa ai re.
Ya ten Jinghpaw mungdaw hta Myen asuya dap hte KIA lapran madung gasat gala lam ni gaw, Hpakan Uru Sengmaw Ga, Pangwa ginra hte KIA Dapdung 3 ginra ni hta byin nga ai re.


text:
Thank you for visiting our blog. Kachin Review is the official blog of our website www.kachinreview.com. Our website is currently inaccessible due to technical problems. So we created this blog to keep in touch with our readers while we are repairing our website.
Saturday, July 24, 2010
HPAJI PRAT
Moi anhte a ji woi ji wa ni gaw bum yi galaw sha ma ai. Mung du ni a nta hta lai nna kaga daroi darat ni gaw laning mi na mam laning mi tawnghkra n lu sha ai law ai majaw lanam ta du yang, nai htu sha, n-gawng(hkainu) sha, laisi krau sha nna lanam shalawt ai gaw shaning shagu ngu na daram rai nga ai. Jaugawng gawng, nga hkan sha, nam u hkam sha ai ni mung kalang lang hpa n lu sha ai rai nga ai. Hpaga yumga kun rai shatai na daram kadai mung n galaw shapraw lu ma ai.
Pa ga de du nna Sam amyu masha ni hte kanawn wa ai shaloi Wunpawng sha nkau mi hkau hting hkauna hte sun galaw sha chywe wa ai. Rai tim, maigan de dut sha na daram n lu galaw ma ai. Dai majaw ginhtawng htawng jang ri gawng, lam kuli galaw nna gumhpraw tam ma ai. Sharaw hpyi, chyhkyi hpyi, ya laswi, sharaw kyau ni galaw dut ma ai. Rai tim amyu shas yawng hpe bau u na daram n byin ma ai. Miwa hkra hte ni ai Zaiwa, Ngochang mashani gaw lawze gumra hte ndai hkran wora hkran hpaga ga sha chye ma ai. Raio tim, amyu sha yawng hpe pawn ba sharaw na daram hpaga lauban n nga ma ai. Myen hkawhkam hte Inglik du magam ni kaw hpyen shang, rung amu galaw nna chjyang sha lai wa ai ni mung tinang a dinghku hte makyin jinghku ni a matu daram hta jan nna nau wa n daw jau lu ma ai. Langai mi gaw nga ai. Mungkan ntsa e, Kachin State ngu ai Jinghpaw mungdaw hpe lu hkra jawm shakut nna hpyi da lu ai gaw chyeju n mai malap na ga ai. Rai tim, buga lu ai hte sha kan hkru ai n rai. Buga madu ni gaw jahpawt shana shat sha na pyi yak yak rai nga yang, tsi jahpu pyi n lu rai matsan nhkun sung nga yang, anga ai maigan masha ni she jaw sha nga ai hpe tatut mu mada ga ai. Dai majaw gumgai dingla ni hpe chyawm gaw kaning ngu hpaji n chye jaw sai. Aprat asak naw ram ai kasu kasha ni hpe yi bai n hkyen sha na matu,"Ma ni e, shanghkawp hte chye ai hta ballpen hte chye ai mahtang grau kaja ai yaw," ngu tsun mayu ai.
N-gun katsing hte marai 100 galaw na amu hpe hpaji hte, jak hte rai yang marai langai mi sha galaw kau nga ai. Dai majaw hpaji n chye, sutgan aarang nlu, jak n lang ai masha ni lani hte lani bungli n lu mat wa sai. Mahsa 100 galaw ai bungli hpe masha langai mi sha galaw jang ngam ai marai 99 bungli n lu mat sai. Yi bai hkyen sha na ngu yang Asuya ni company de garan dut shsa kau sai majaw moi nu wa ni yi hkyen sha ai shara de yi wa hkyen yang htawng rawng na rai nga ai. Moi nu wa ni madim jun sha ai shara mung sut madu ni garan dut sha kau sai majaw bahkyi ga kajai, hkatsu chyahkan pyi n mai hta sha sai. Majoi shingra de bai wa na ngu yang Mongolia she rai mat sai. Lawt lam langai mi nga ai. Shinggyim mmashs gaw shaning hkying kade hpang hkrat tim hpaji sharin yang ban mi hte chye chyang kunghpan wa nna masah lahkam hpe dep lu ai. Sang daw yang, BC 3500 hkan nna chye chyang kung hpan sai Miwa, Kala(India), Babelon(Iraq), Egypt amayu masha ni hpe dep lu ai. Pyi lai kau lu ai.
Hpaji lakang lung yang mahkrum jaw ra ai. N rai yang majoi mi aten shama nna hpa akyu n pru chye ai. Tan kade chye yang dai hte gingdan ai amu hpa baw galaw na ngu ai myit madung rawng ra ai. Moi 1960 jan 1970 jan dakkasu jawngma langai mi tsun ai. Ngai gaw BA awng jang myit dik sai. BA sha awng jang gaw bum yi galaw sha tim rai sai, nga nna tsun ai. Bum yi galaw sha na rai yang hpa la mi 4 ning tup dakkasu lung nna taen shama, gumhpraw jahtum hkawm n ra na re. Dai wa ya kanang du sai kun n chye ai. Kani lu nna si mat sai zawn nga ai. Ndai Zawn hpaji kaba sharin la nna hpa asung n jashawn ai mashani grai lahpawt hpa rai nga ai. Dai majaw tinang hte htap htuk ai, myit lawm ai, kung kyang ai kanbau bungli hta hkan nna tinang a buga, tinang a aprat hta akyu rawng na hpaji hpe sharin mahkawng la chye ra ai. Nkau mi gaw,"E...Myen mung na degree gaw hpa chye ai ni hpe majoi jaw ai degree wa re," nga nna stun jahpoi chye ma ai. Hpa n chye tim mungdan asuya langai mi jaw ai degree re ai majaw maigan de du ai shaloi,"Ngai ndaai awng da ai," ngu nna madun dan na lakmat(credential) mai byin ai.
Degree shawng lu ai hpang shinggan de sharin la nna galaw lu galaw sha chhye ra ga ai.
Myen mung kata e KG 2 ning, Jawng kaji laning mi, tan 10 du hkra 10 ning ning ngut ai hpang College(Hkawlik) dakkasu de shang lu ai. Kaga maigan mungdan nkau mi hta jawng kaji lung ai shaning kaw na sawn ai majaw tan 12 awng ai hpang College shang na sanpoi htai lu ai. Jawng lung shaning hku sawn yang nau n shai ai. College n kam sa yang, shing n rai cololege shang san poi (entrance exam) n awng yang, kan bau bungli sharin ya ai professional jawng amyu myu de mai sa ai. Dai awng lakmat ni hpe Cetificate of Completeion rai rai, Diploma rai rai shamying nna jaw ma ai. Ga shadawn: Dip. Linguistics, Dip.Theol(Diploma in Theology),DMS(Diploma in Mission Studies), Dip.Min(Diploma in Ministry), CTh(Certificate in Thelogy),GTh(Graduate in Theology), LTh(Licentiate in Theology), DipTh(Diploma in Theology), Dipploma in Nursing, Diploma in Hotel Managegement, Diploma in Tourism, Diploma in Islamic Studies, zawn re ai rai nga ai. College nnan lung ai ni a atan hpe uundergraduate studies program ngu ma ai. mali ning lung ra ai. Mungdan nkau mi hta college 2 ning lung ngut jang awng lakmat amyu mi jaw ma ai. USA hta gaw AA(Associate of Arts) ngu ai lakmat jaw ma ai. mali ning awng la sai ni hpe gaw tinang la ai Major subject hta hkan nna first degree ngu ai Bachelor degree janmau shagrau ma ai. Ga shadaw: BA(Bachelor of Arts), BSc or BS(Bachelor of Science,BE(Bachelor of Engineering),BAg or BSc (Agri)hkai sum hpaji, LLB(Bachelor of Laws) Upadi tara masa hpaji, BLitt(Bachelor of Letters), BEd(Bachelor of Education), BTh(Bachelor of Theology),BARS(Bachelor of Arts in Religious Studies), BBA(Bachelor of Business Administration, BMus(Bachelor of Music), zawn re ai hpaji jan mauni rai nga ai. Bachelor ngu ai gaw hpaji brang tung brang la ngu ai rai nna mungkan hpaji hta kung sai ngu tsun mayu ai rai nga ai. Bachelor degree hkrai rrai tim langai hte langai manu n bung nga ai. Sharin la ai aten ni mung naw shai nga ai. Ga shadawn MBBS(Bachelor of Medicine and Bachelor of Surgery) tsi hpaji hpe 6 ning 7 ning sharin la nna tsi du(medical doctor) byin wa ai. BEd, BSc(Agri), LLB ni hpe 5 ning sharin ra ai. BRE(Bachelor of Religious Education) hpe mungdfan nkau mi hta Bachelor degree langai ngai lu sai ni 2 ning sharin tim mungdan nkau mi hta tan 10 awng sai ni 3 ning sharin la ma ai. BD(Bacxhelor of Divinity) gaw Bachelor rai tim second degree re ai majaw ya MDiv (Master of Divinity) ngut galai shamying ma ai. BMIn(Bachelor of Ministry) hte BMiss(Bachelor of Missiology) ni gaw laning mi hte shangut la lu ai degtree ni rai nga ai. BPhil(Bachelorof Philosophy) hpe England mungdan dakkasu nkau mi hta laning mi hte shangut la lu ai. Ndai hpaji janmau ni gup la lu jang dai hte gingdan ai bungli ni hta shang gawlaw lu na rai nga ai.
Bachelor degree lu sai hpang matut nna hpaji sharin hpunghjat la na maka kap yang, Master degree hpe sharin la na rai nga ai. Master ngu ai gaw Madu, ngu ai rai nga ai. Hkrak nga yang Master degree lu sai wa gaw masha ni kaw nchyang hkan shang ai hpan n rai sai. Tinang nan bungli hpaw nna masha ni hpe shabrai jaw ai madang rai ra sai.BA awng da ai wa gaw MA(Master of Arts) matut sharin la mai ai. BS or BSc awng da ai wa mung MSc(Master of Science) matut sharin la na rai nga ai. Dai hte maren ME(Master of Engineering), Mdiv(Master of Divinity),MPhil(Masterr of Pholsophy), ME(Master of Engineering), MLitt(Master of Literature), MMSc(Master of Medical Science), MMus(Master of Music), MMiss(Master of Misssiology), MRE(Master of Religious Education),MMin(Master of Ministry), MTh or ThM( or MTheol.(Master of Theology), MEd(Master of Education), MBA(Master of Business Administration), STM(Mater of Sacred Theology) ya prat hta MTS(Master of Theological Studies), LLM(Mater of Laws) zawn re ai degree ni rai nga ma ai. Ndai Master degree ni hpe jawng nkau mi hta kaning mi hte shangut la lu ai. Jawng nkaumi hta 2 ning laman shangut la lu ai. Jawng nkau mi hta 3 ning laman shangut la lu nga ai. Dai gaw jawng a tara hte mung seng ai. Tinang a atsam hta mung hkan ai.
Mater degree hpe amak kaja hte awng la lu sai ni gaw Doctorate degree ngu ai doctoral studies de lahjkam lu na rai nga ai. Dai gaw hpaji munu rai nga ai. Tinang sharin hka ja wa ai hpaji subject hta tsaw dik ai madang na hpaji janmau rai nga ai. Doctor hpaji madang hta gaw kadai mung garai n mu sawk tam da lu ai lam ni, manghkang lama ma a mahtai ni hpe sawk tam gyin shalat ai madang rai nga ai. Mungkan ntsa e ndai madang de sai hpaji ninghkrin ni gaw research ngua ai sawk sagawn bungli amyu myu hpe woi hpaw nna jawng, dakkasu hkan lang na laika textbook ni hpe shapraw ma ai. Mung up asuya ni hpe hpaji jaw ma ai. Ana ahkya amyu myu hpe tsi shamai lau ai tsi mawan ni tam sawk shapraw ya ma ai. Hpaga ymga bungli, nawku hpung manghkang ni hpe hpyan nn mahtai kaja jaw let mungkan masha ni hpe woi awn wsa wa ai rai nga ai. America mungdfan hta ndai zawn re ai hpaji ninghkrin ni hpe bau rem da nna Think Tank ngu shamying ma ai. Hpyan la yak ai laja lana manghkang ni pru jang ndai ni hpe mahtai tam shangun ma ai. Mungdan nkaumi gaw ndai zawn kung kyang nna tinang hta grau chye chyang ai ni hpe hkrit ai majaw gyam sat kau chye ma ai. Nang nau ram ai, anhte kaw hkum lawm nga nna ma ni ginsup ai hta n shalawm ai zawn re ai majaw shabrai kaba jaw nna ndut n dang, wang lu wang lang rai myit sawk shapraw na ahkang jaw ai mungdan kaba ni de ndai hpaji ninghkrin ni hprawng shingbyi mat ai hpe brain drain (Bawnu kayun ai) ngu shamying ma ai. Dai ni USA DVD lottery jaw ai gaw mungkan jut nnaw shagun na hpaji ninghkrin ni shanhte kaw sa wa na matu dawn ai ladat amyu mi mung rai nga ai. Doctorate degree amyu myu nga shajang ma ai. Ga shadawn: PhD(Doctor of Philosophy),LLD(Doctor of Laws), DE(Doctor of Engineering), DBA(Doctor of Business Administration),ThD or DTh or Dr Theol.(Doctor of Theology), EdD(Doctor of Education), DRE(Doctor of Religious Education),DMin(Doctor of Ministry), DMiss(Doctor of Missiology), DLitt or LittD(Doctor of Letters),STD(Doctor of Sacred Theology) ya prat hta sexually transmitted disease hte laika hkum kadun bung ai majaw ndai degree hpe n jaw sai, DPS(Doctor of Pastoral Studies), DBS(Doctor of Biblical Studies),MD(Doctor of Medicine) England mungdan hta ndai hte bung ai FRCS(Fellow of Royal College of Surgeons), DHL(Docor of Humane Letters), DMus(Doctor of Music) ni zawn reai rai nga ai. PhD in Communicatyions, PhD in Nuclear Science, PhD in Buddhist studies, PhD in Islamic studies, ngu nna mayu myu nga ai hte maren PhD in Kachin Studies mung nga mai ai n rai ni??? Maigan du sai Jinghpaw Wunpawng ramma ni hpaji kaba sharin la nna anhte a buga garai shamat kau yang sawk sagawn ai amu lawan wa galaw ga. PhD in Zoology la nna anhte buga na dusat du myeng ni a lam wa sawk shapraw, ka mazing da ga. PhD in Geology la nna anhte buga na nhprang sut rai ni hpe sawk sagawn ai lam galaw ga. PhD in History la nna Wunpawng Myu sha ni a labau hpe sagawn ga. Oral History hpe sawk shapraw ga. PhD in Media and Entertainment la nna(la ma nga yang) Ninggawn wa Magam lamu ga dup ai video sumla hkrung ni, cartoon films ni, shapraw ga. PhD in Medical Science la nna(nga yang) AIDS shamai tsi(hkangse sai mai ai nga ma ai), SARS ana shamai tsi, sawk shapraw lawm ga. PhD in Linguistics sharin la nna Jinghpaw grammar, phonology sha n ga Proto Kachin languages sawk shapraw ga. Dai hta grau nna moi prat dusat dumyeng ni hte ga hkrum ai zawn ya mung dasau damyeng ga byan ya ai hpaji, duasat dumyeng ga gale ai jak(auto-translation machines) ni gyin shalat shapraw ga. Lani mi na nhtoi hta Dr Marip Gam , Dr Lahtaw Krang, Dr Nhkum Naw Mai, Dr Seng Hkawn, Dr Ting Ying, Dr Zuk Dai, Dr Sumlut Tang, Dr Ahpu, Dr Nang Ram, Dr Ah Di, Dr Hkaw Kyang ni ka ai laika buk kaba ni mungkan dakkasu kaba ni alaika dum hkan mara nna, dakkasu jawng gawk hkan sharin ai textbooks laika ni n byin wa na ngu kadai tsun lu a ta?Lani mi n nhtoi hta PhD in Kachin Studies hpe Myitkyina mare kaw mungkan mungdan shara shagu na shanhpraw shan chyang jawng ma ni n sa sharin la na ngu kadai tak tsun lu na rai nga a ta? Lani mi Kachin Scientists ni mung lamu ganghkau jak shagan hpe hkang ai rung gawk kaw n dung lawm lu n angu kadai tsun lu a ta? Kachin professors ni mung mungkan dakkasu kaji kaba ni hta jawng up tai nna hpaji sharin ya ai nhtoi mung du wa na n rai ni?


text:
Thank you for visiting our blog. Kachin Review is the official blog of our website www.kachinreview.com. Our website is currently inaccessible due to technical problems. So we created this blog to keep in touch with our readers while we are repairing our website.
Saturday, July 24, 2010
ENGLISH LAIKA HTI LADAT
Manang langai mi tsun yu ai: "Inglik laika hti gaw chye hti ai law, n chye na ai sha ra ai," da. Mungkan ntsa e hpaji amyu myu hpe English laika hku ka da ai majaw English laika hpe chye hti yang manu dan ai sutgan amyu myu bang da ai sadek zaw amyu myu hpe mai hpaw ai zaw lagut lu da ai hte bung nga ai. Dai hta n-ga English laika amyu mi hpe atsawm sha chye yang kaga ga amyu 10 chye ai hta grau akyu rawng nga ai. Mungkan Wunpawng hpung a Amu Madu kaba (UN General Secretary) tai lai mat wa yu sai Myen mung na U Thant gaw Myen ga hte English ga amyu lahkawng sha chye ai wa rai nga ai.
English laika sharin hka ja ai masha langai mi hku nna loi ai laika buk paper back edition ni lu hti na matu Englsih ga hkum 2000 daram hpe chye tawn ra ai. Dakkasu hpaji janmau bachelor degree a matu gaw tinang sharin la nga ai subject hte seng ai English ga hkum 4000 daram chye tawn ra ai. Master degree hte doctorate degree a matu gaw tinang la ai subject hte seng ai laika hkum yawm dik 6000-10000 daram chye tawn ra ai majaw n chye ai n nga ai daram rai ra sai.
Bachelor degree lu sai ni mung English laika hti lawan na matu gara hku shaman la ra a ta? nga nna san chye ma ai. American Gumsan magam tai lai wa sai Bill Clinton gaw laika man 300 rawng ai laika buk langai mi hpe minute 30 hte lu hti lam chye lu ai. Laika hti lawan ai gaw hpaji langai mi rai nga ai. Laika hti lawan ai masha ni gaw tinang hti ai laika hpe grau chye na ai hta n ga grau mung matsing nga ma ai. Laika hti lanyan ai masha ni gaw hpang daw de hti nga yang shawng daw de na lam ni malap kau ai majaw laika buk mi htiu ngut ai hpang dai laiak buk hta hpa baw ka da ai hpe bai san yang kaang hkup pyi n lu tsun dan ma ai. Dai hta n ga laika buk hta ka da ai lam ni gayau mat nna shi na hte shi hkrak hkrak bai n chye tsun nna kapik kapawk rai nhti n htang bai tsun dan ma ai. Docotral degree a matu shana shagu laika man 25 (single space) research paper man man ka ra yang laika buk 10 hte 20 lapran hti ra ai. Laika hti lanyan ai wa a matu nhtoi garai n htoi yang gara hku paper ka shangut lu na rai ta?
Laika hti lawan ai ngu ai gaw tinang chye tawn chyalu ga baw subject hte tinang myit lawm ai ga baw subject hta madung rai nga ai. JJawng laika hti yang grai lanyan ai numsha langai mi sumroi laika, sumrai laika ni grai lawan hti lu ai n rai ni? Chyum jawng sara langai mi gaw Karai hpaji*theology) hte seng ai laika buk hpe lawan wan hti nna atsawm chye na tim, tsi hpaji(medicine) hte seng ai laika, shing n rai gaw gap hpaji(Engineering) hpaji hte seng ai laika, shing n rai hpungtang hpaji (nuclear science) hte seng ai laika hti yang grai lanyan na sha rai nga ai. Dai gaw shi chye tawn da sai ga baw subject hte seng nna ka da ai laika ni hpe grai chye na lawan nna hti lawan ai rai nga ai. Bill Clinton a gaw mung masa laika hpe lawan wan lu hti tim hpungtang hpaji hte seng ai laika hti yang grai lanyan na rai nga ai. Shing n rai Myen laika hti shangun yang grai lanyan na rai nga ai.
Dai majaw English laika hpe lawan wan chye hti nna atsawm chye na mayu yang:
(1) Tinang myit lawm ai laika hpe lata hti ra ai. Ga shadawn: ginsup ai lam hpe myit lawm yang shata kru daram ginsup ai hte seng ai laika, magazine, articles, shiga news ni hpe sha shani shagu laika man langai lahkawng man man hti ra ai. Dai shata kru laman kaga laika ga baw subject hpe gayau hti yang bawnu kata de gayau mat nna gara mung a tsawm n chye ai byin wa lu ai. Lit baw ai zawn bawnu kata de atsawm sha baw bang yang she bai shaw jai ai shaloi hkrak hkrak bai pru wa ai. Gayau gaya baw bang yang gayau gaya pru wa nna laika hti lanyan ai hta n ga atsawm n chye na ai lam byin chye ai. Dai hta n ga tinang myit lawm ai ga baw hpe hti shaman yang graau chye na magang grau chye jat mayu magang rai nna myiut gang ai n-gun grai ja nga ai. Tinang myit n lawm ai ga baw subject hpe hti yang, grai kadawng lung ai zawn nga nna myit daw loi nga ai.
(2) Dictionary kaja hpe akyu jashawn ra ai. English laika gaw grai dam lada ai rai nna shani shagu ga si ga hkum nnan ni jat nga ai. Dai majaw English mashsa ni pyi dictionary(ga htai chyum) hpe ayan e hpaw hti nga ai hpe anhte mu lu ai. English n re ai anhte gaw grau nna dictionary galam na n mai lagawn ai. Dictionary mung htat magang kaja magang rai nga ai. Nau hpa, nau kaji ai dictionary ni gaw tinang ra ai laika hkum n lawm chye ai. Dai hta n-ga nau na sai dictionary ni mung ga hkum nnan ni n rawng ai kajaw akyu nau n pru nga ai. Hpang jahtum dip shapraw ai Webster's Dictionary, Randomhouse Dictionary, Advanced Oxford Learner's Dicitonary zawn re ai ni gaw hpaji hka ja ai jawng ma ni a matu grai akyu rawng nga ai. Dai hta n-ga, tinang hjka ja nga ai hpaji hte seng ai dictionary ni hpe mung chye lang ra ai. Ga shadawn: Bible Dictionary, Dictionary of Modern Philosophy, Environment Dictionary, Glossary of medical terminology, zawn re ai ni hpe mari lang chye ra ai.
(3) Laika hti ai shaloi akhkyak lareng ni hpa baw re ai hpe tinang hkrai ga san saqn nna matsing tawn ra ai. Laika buk a shawng daw de ka da ai malawm ni hpe yu ra ai. Laika ka sara wa a lam hpe mung hti da ra ai. Laika buk a shingdu maga kata na laika man shing n rai. laika buk makawp hkan e laika ka ai wa a lam kadun hku ka da chye ai. Laika ka ai wa a lam chye jang shi gara maga masa hta tsap nn dai laika hpe ka da ia tau chye lu na rai nga ai.
(4) Tinang hka ja nga ai laika hte seng ai laika buk law law hti ra ai. Dai hku nna ga baw (subject) langai mi hte seng ai laika buk law law hpe hti wa ai shaloi, tinang bai hta hti ai laika buk nnan ni hta rawng ai lam ni gaw, mi shawng daw de hti ngut sai laika ni hta rawng ai lam ni bai kahtap rawng ai hpe mu mada na rai nga ai. Myit nshat idea nnan lahkawng masum sha mu hti jat na rai nga ai. Shaloi ahkyak ga lareng key words ni hpe tam hti yang dai laika buk hta rawng ai l;am ni hpe ali sha matsing la lu nga ai. Key words ni hpe gaw laika buk shingdu jahtum maga appendix shing n rai wordlist shing n rai glossary ngu ai daw hta ka bang da ai mu lu nga ai.
(5) Laika hti ai shaloi n-gup n galem ai sha myi hte hti ra ai. N-gup galem nga yang laika hti grai lanyan na rai nga ai. Lata layung madi nna layung hpe hkan ai hku hti yang mung laika hti lanyan na rai nga ai. Laika hti lawan ai ni gaw pai de nna hkra de n hti ai sha, laika man lahta maga de nna lawu de dingdung hku hti ma ai. Shing rai nna, shi laika, magazine ni hpe dingdung hku hti mai na matu, laika man mi hta column kaji lahkawng shing n rai masum garan nhtawm dip ai rai nga ai.
(6) Laika hti ai shara gaw nhtoi atsawm leng ai shara rai ra ai. Myi atsawm n mu yang mung laika hti lanyan chye nga ai. Mai byin yang Karai Kasang jw ai nhtoi (natural light) gaw kaja dik rai nga ai. Myi set set ai ni mung tinang a myi hte hkrak ai myi set degree rai ra ai. Hkauna htu ai wa gaw na hpru na jawn ni hpe kaja dik mari jahkum lang ai hte maren, laika hti ai ni mung myi set atsawm hkrak re ai lahkawng masum mari jahkum lang chye ra ai.
(7) Laika garai n hti yang hte laika hti ngut ai hpang tinang hpa baw hti la nga ai ai lam myit sumru chye ra ai. Shaloi she tinang hti ai laika hpe garai n malap yang bai shalum ai tai nna grau matsing nga ai. Ga shadawn: kadai gaw kadai hpe hpa baw tsu ai, hpa majaw dai hku tsun ai, kaga lam hku gara hku naw mai tsun ai, tinang myit hkrum ai lam, hpa majaw myit hkrum ai, myit n hkrum ai lam ni gaw hpa majaw myit n hkrum lawm ai, tinang a matu gara mahtang akyu jashawn mai na, gara hku tatut jai lang na ngu ai lam ni hpe laika hti wa let e myit sumru mat wa ra ai. Tinang myit lu ai lam ni hpe mung notes kadun ni ka matsing mat wa ra ai. Ndai hku shani shagu man man htu shamna yang English laika sha n-ga Jinghpaw laika, Myen laika ni hpe mung lawan wan chye hti nna atsawm lu matsing na rai nga ai.
1 comment:


text:
Thank you for visiting our blog. Kachin Review is the official blog of our website www.kachinreview.com. Our website is currently inaccessible due to technical problems. So we created this blog to keep in touch with our readers while we are repairing our website.
Wednesday, July 28, 2010
Shagrau Ging ai Mung Shawa Share Shagan Ni
June 27, 2010
Laiwa sai May shata 28 ya shani gaw Mazup mare masha ni a matu ngarai hkrum ai nhtoi rai na sai. Hpa majaw nga yang dai mare kaw na htinggaw 63 gaw shanhte prat shanat nga lai wa ai ginra hpe tawn kau da nna Myen hpyen asuya hte Asia World company san tawn da ya ai Muga zup ngu ai mare de atik anang htawt sit hkrum sai. Ndai zawn htawt sit hkrum ai lam gaw Malihka madim a majaw dai ginra makau hkan nga ai mare 60 jan (mung shawa 15,000) hpe shara nnan de laja lana htawt sit kau na masing a nambat langai ning gam sha naw rai nga ai. Matut nna dai ginra makau na mare ni langai hpang langai htawt sit hkrum ai shiga ni na lu na re.
Tang hpre mare hte Malizup mayan na mare masha ni gaw ndai zawn dukhka tsimyam kaba byin hkrum wa na hpe tau chye nna Malizup madim gap na lam shiga na ai 2007 ning kaw n na lam amyu myu hku ning hkap shakut wa sai re. Nawku jawng hkan kyuhpyi ai lam ni galaw ai. Mare salang ni Myen hpyen asuya ningbaw Than Shwe hpang de laika tang shawn nna ndai hka madimmasing hpe jahkring na matu hpyi shawn ai.
Kachin Development Networking Group(KDNG) mung madim hte seng nna mungkan ting chye wa hkra madim a majaw byin wa na shinggyin ahkaw ahkang tawt lai lam, makau grup yin hten za wa na lam ni hpe azin ayang sawk sagawn tawn ai sumtang laika shapraw sai. Ndai Madim gaw gap ai hta shang lawm ai China Power Investment(CPI) company de mung laika tang shawn nna ndai madim masing hpe jahkring na matu hpyi shawn wa sai. Blast yungwi hpung ni mung ndai mali hka madim hte seng na ninghkap ai lam yungwi hte hpyi jahtau nga ai.
India, England, USA, Japan, Singapore, Malaysia hte New Zealand hkan shanu nga ai wunpawng amyu sha ni mung Myen hpyen asuya a maigan kyithkai rung (Myanmar embassy) hkan shawa n gun madun ai lam galaw ai. Bai nna Miwa asuya hpang de ndai madim gaw gap ai lam hpe jahkring ya na matu lang hte lang laika tang hpyi shawn ai lam ni galaw lai wa sai. Dai sha n ga Wunpawng jawngma ni Facebook ngu ai social networking site hku nna Myen mung shawa masha ni yawng grau chye na wa nna ndai mali hka madim gaw gap lam hpe jahkring ai campaign kaw shang lawm wa na matu mung matut manoi shamu shamawt nga ai.
Ndai zawn ninghkap ai hta anhte a mungmasa hte seng na gawng malai hku tsap nga ai KIO mung ndai madim hpe hkring ya na matu Than Shwe hpang de laika ka nna 2007 ning hta hpyi shawn wa sai re. Rai tim KIO a nsen gaw shi a tang shawn laika ntsa Myen hpyen asuya kaw na bai htang shana ai lam n nga ai hpang zim mat sai.
Miwa company hte Myen hpyen asuya a ndai masing kaba hpe ya aten du hkra gwi gwi tsap nna matut ninghkap nga ai gaw Tanghpare buga hte makau grup yin na mare masha ni rai nga ai. October 9, 2009 ning Tanghpare mare hta galaw ai madim zuphpawng hta Myen hpyendu kaba Soe Win a shawng kaw myiman hkrum nna Tanghpare buga na Jinghpaw Wunpawng hpawmi langai gaw madim masing jahkring kau ya na matu gwi gwi rawt tsun lai wa sai. Ndai zawn rawt tsun ai lam gaw si mani ai ladat hte tinang buga hpe gwi gwi makawp maga ai lam nan rai nga ai. Shi hta nga ai shinggyin ahkaw ahkang hpe jai lang ai lam mung rai nga ai.
Anhte Wunpawng ni a ningbaw shara kaw tsap nna maigan sinpraw, sinna mungdan ni de sa sa wa wa galaw lu nna, Myen hpyen asuya ningbaw ni hte mung ading tawk tsun shaga na ahkaw ahkang lu ai ni nga ma ai. Shanhte gaw maigan NGOs hte dat kasa lapran hta mung mying pru nna Myen hte KIO gap hkat jahkring mat hkra galaw lu ai, bawng ring lam galaw lu ai nga nna shagrau hkrum ai ni mung rai nga ai. Shanhte mungdan shara shagu de jinghpaw wunpawng myu sha ni a malai nga nna bawng ring lam, simsa lam, 2010 ra lata poi hpe madi shadaw lam nga nna gabaw amyu myu hte tsun shaga hkawm ma ai. Rai tim, ndai Malizup mayan kaw na ni a hkam sha nga ai tsin yam hpe gaw nmu masu su galaw nga ai. Shanhte wuhpung ni a bungli jahpan kaw nlawm ai nga ai majaw kun?
Dai hte maren ningbaw nkau mi mung ndai malihka madim manghkang gaw nye manghkang nre nga nna koi yan nga ma ai. Ndai madim a majaw ngai kaw ahtu hkra wa na nre nga ai myit hte nseng ai zawn nga ai ni mung nga ai. Ndai zawn re ni makrau grupyin hte shinggyin masha ni a sak hkrung lam gaw ading tawk myi hte mu lu ai hku sha n ga, myi hte nmu lu ai hku mung matut manoi nga ai hpe chye ging nga ai. Lai wa sai shaning hkying jan hta mana maka hkik hkam lai wa ai amyu hte mungdan ni, civilization ni (gashadawn; Maya civilization hte vikings amyu ni) pyi amyu langai hte langai lapran byin ai majan ni a majaw sha n ga, tinang a makau grup yin hpe atsawm sha nchye hkang zing ai majaw hten za hkrum mat ai lam hpe labau kaw na hka ja la ging nga ai.
Dai majaw amyu langai shing nrai shinggyim wuhpung langai kade ram na hkra asak lu hkrung na ngu gaw dai amyu hte shinggyin wuhpung ni tinang a makau grup yin hpe kade ram chye hkang zing ai hta madung rai nga ai nga nna Jared Diamond gaw shi a laika buk Collapse: How societies choose to fail or survive hta akroi anoi sawk sagawn nna htawng madun da nga ai. Anhte a ningbaw shara hta tsap nna arawng ah na(Power) lu nga ai ni hti ging ai laika buk re. Power ngu hta Myen asuya jaw ai power sha nre , lam amyu myu hku lu tawn da ai power hpe mung tsun mayu ai re.
Madim hte seng na nkau mi gaw tinang mara lu dum ai hpe makoi na matu sara kaba nsen hte “myit nmai katu ai, tatut masa hta hkan nna pragmatist byin ai hku she mai shamu shamawt ai” nga nna tsun na re. Tinang galaw mai na ram hpe pyi n galaw ai sha, tinang hkum tinang myit shapyaw la na matu tatut masa “pragmatism” nga ai gasi kaba ni hte tinang a mara hpe makoi shakut na kun?
Dai hku tsun yang gaw, shanhte tatut masa(pragmatism) hpe nchye na ai majaw rai nga ai. Hpa majaw nga yang Pragmatism ngu ai gaw tinang a amyu sha lawt lu nna buga bawng ring wa na matu, lu ai ahkaw ahkang hpe jai lang nna shakut galaw ai lam rai nga ai. Myen asuya jahkrat tawn da ai ntara ai ripkawp tara ni yawng hpe galoi mung baw gum let hkan nang galaw sa ai lam gaw pragmatism nre. Malizup hka madim hte seng nna Tanghpare mare masha ni galaw ai ladat gaw tatut masa hpe atsawm sha jai lang nna simani ai hku shamu shamawt ai lam(pragmatism) nan rai nga ai. Anhte a ningbaw nkau mi shut ai tatut masa(pragmatism) npu hta lam woi dam ai majaw dai ni na ramma ni hpe mung masa lam hta hkring htawng kaja (inspiration) pyi nlu jaw sai hpe mu lu nga ai.
Grau sawng ai gaw, anhte a ningbaw nkau mi tinang she n gwi galaw tim, Tanghpare buga masha ni a nden ja ai ninghkap lam hpe n gun jaw ra na malai “Nan hte galaw tim hpa byin wa na nre.” nga nna jahpyak ai lam pyi galaw ma ai.
Dai zawn re ai lam ni hpe na hkrup nna George Orwell a Burmese Days sumrai kaw na Myen tara agyi U Po Kyi tsun ai gasi hpe dum hkrup ai. U Po Kyi gaw English asuya npu hta tara agyi langai hku magam gun nna, tinang a arawng aya grau grau tsaw wa hkra lam amyu myu hku shakut ai Myen amyu sha langai re. Myen mare masha ni English asuya ntsa ninghkap ai lam hpe “Ndai mre masha ni bawnu nrawng ai mana ni she rai nga ai. Shanhte ndai zawn ning hkap ai majaw hpa akyu pru wa na ta? Namwa ni zawn sha gap sat hkrum na rai nga ai. ” nga nna jahpyak ai.
Myen hpyen gumshen ladat grau ngang kang wa na matu Myen amyu ni lapran hta sha U Po Kyi zawn re ai ni grai law hkra nga ai nrai, anhte Wunpawng amyu sha ni hta mung gabaw amyu myu(bawngring lam, simsa lam, sut jat lam, Myu sha lam) shadut nna hpyen palawng hpun ai ni(hpyen du ni ) sha n ga mung shawa mying dagraw ai ningbaw ni law htam wa nga ai. Shanhte gaw prat masa nkaja ai hpe akyu jashawn let tinang tinggyeng akyu a matu galaw ai ni rai nga ai. Anhte jinghpaw wunpawng kaw George Orwell zawn re laika ka sara/sara num she nga taw gaw ndai zawn re lak san ahkaw ahkang tam ai ningbaw ni hpe namlak rawng nna hkra dik htum ai gasi kaba ni hte sumrai hkan kabang na sharin shaga dan na hpe myit shing ran hkrup ai.
Ndai zawn re lak san ahkaw ahkang tam ningbaw ni pru wa ai gaw Myen hpyen gumshen ladat a majaw re nga nna ladat hpe aloi sha mara shagun ai ni nga na re. Dai hku shadu ai lam gaw hpring tup njaw ai. Maga mi hku bai myit ging ai gaw Democracy asuya lu ai hpang ndai zawn re ahkaw ahkang tam ningbaw ni nnga mat na kun?
Democracy lu mat sai South East Asia mungdan hkan na mabyin masa hpe maram yu yang asan sha mu lu na re. Ga shadawn 1917 kawn 1989 du hkra Phillipines mungdan ningbaw galaw lai wa ai Ferdinand Marcos. Shi gaw Phillipines hpe democracy hku uphkang ai aten hta, mungdan sutgan ni hpe shanhte nta dinghku a sut gan zawn myit nna kam ai hku jai lang ai, shi arawng aya lu wa na matu nkaja ai ladat amyu myu jai lang wa ai majaw hpang jahtum mung shawa masha ni shi mungdan kaw na gau shale kau hkrum ai ningbaw re. Maga mi hku bai myit yu ga nga yang mung, Myen hpyen asuya npu hta mu gun tim tinang a tinggyeng akyu hpe madung ntawn ai sha kaja ai lam hpe galaw ai ni mung nga ma ai. N hkrak ai prat masa hpe chye nga ning len tinang gaw kaja ai lam hpe galaw na, n galaw na ngu gaw tinang lata la ai lam hta she madung rai nga ai. Hpyen asuya prat hta sha n ga democracy asuya prat hta rai tim ahkaw ahkang tam ningbaw masu ni hpe mung shawa gaw hkap la na nrai nga ai.
Dai majaw amyu sha ningbaw ngu ai mying gaw la, lu malu ahkaw ahkang (privileges) ni hpe jai lang mayu tim, tinang amyu sha ni byin hkrum nga ai mayak manghkang lam ni hpe tsun shapraw ra na aten hta gaw Myen hpyen asuya myit npyaw na kun nga nna myint ung ang nga ai ningbaw ni Tanghpare mare masha ni a kasi hpe yu la ga. Shanhte a tsinyam hpe chye na ya let mai byin ai ladat hku tinang a amyu hte buga hpe makawp maga ging nga ai. Mung shawa hpe jaw ai tatut masa (pragmatism) hte woi awn lu yang she mung shawa a kamhpa ai lam hpe mung lu la na re.
Malizup madim hkring mat na matu Tanghpare mare masha ni hte rau tinang nga ai ginra hta hkan nna ladat amyu myu hku shang lawm shamu shamawt ai lam gaw anhte a buga hte amyu hpe makawp maga ai bungli ni hta na kaji dik htum ai bungli kaba rai nga ai. Shanhte a myit masin hte simani ai shamu shamawt ladat hpe shagrau ging nga ai.


text:
Wunpawng tsin yam ni hpe, USA mungdan de' grau sha-ang ya nga
| Ka Mara Ai: KRC Friday, March 13, 2009 0 comments
Malaysia kaw tsin yam lekmat lang da sai, Jinghpaw Wunpawng myu sha ni hpe, madu sa na, nambat masum mungdan de' UNHCR kawn sha-ang ya ai hta, USA mungdan de' grau law sha-ang ya wa ai lam chye lu ai. N-dai hta, maning hte' dai ning na laman, mungdan hkrat wa ai ni gaw, USA mungdan hkrat ai ni law malawng rai nga ai lam, KRC a jahpan hpe la kap n-na chye lu ai.
Malaysia kaw tsin yam shawk la n-na, nambat masum mungdan ni de' htawt sit nga mat sai, Jinghpaw Wunpawng myu sha ni gaw, 200-250 daram du wa sai lam chye lu ai. Rai tim, laga hpu nau ni hte shingdaw yu yang, grai naw n-law ai hpe mu lu ai. Ya yang, malaysia kaw tsin yam lekmat shawk la na matu, la ding da nga ai myu sha ni mung, lani hte' lani grau law wa ai hpe mu lu ai. 2009 ning KRC a jahpan hta, tsin yam lekmat lu da sai ni hte' n-lu da shi ai ni yawng gum hpawn dat yang, 3000 daram du nga sai hpe mu lu ai.
Myen asuya a, n-tara uphkang zingzi zingzat roi rip sha ai a majaw, mungdan kata tam lu tam sha yak hkak wa ai majaw, Malaysia mungdan de' lani hte' lani du shang wa ai myu sha ni kaw na law malawng gaw, malaysia kaw bungli galaw let UNHCR tsin yam lekmat shawk la n-htawm, nambat masum ngu ai mungdan kaba ni de' htawt sit nga na matu yaw shada ai ni law ai hpe mu lu ai. Hkrit tsang ra ai malaysia kaw, myu sha ni a shani shagu na sak hkrung hkawm sa lam gaw, krung sinwa makau na lam kasha hta hkawm taw ai hte' bung la nga ai.
Ya yang e', mungkan sut masa hkrat sum ai dam hpe, malaysia du Jinghpaw Wunpawng myu sha ni mung hkrum sha nga sai hku re. Bungli shamat kau ai ni lani hte' lani grau law wa n-htawm, bungli n-nan bai tam la na mung grau yak hkak wa ai hpe mu lu ai. Rai tim, K.K hpe kam sham ai, anhte Jinghpaw Wunpawng myu sha ni hpe, Karai Wa gaw n-malap da na re ngu ai hpe kam let, Wunpawng gam maga tsawm htap wa hkra, anhte ni yawng, n-gun atsam dat let shakut shaja ra nga ga ai.
Malaysia kaw tsin yam shawk la n-na, nambat masum mungdan ni de' htawt sit nga mat sai, Jinghpaw Wunpawng myu sha ni gaw, 200-250 daram du wa sai lam chye lu ai. Rai tim, laga hpu nau ni hte shingdaw yu yang, grai naw n-law ai hpe mu lu ai. Ya yang, malaysia kaw tsin yam lekmat shawk la na matu, la ding da nga ai myu sha ni mung, lani hte' lani grau law wa ai hpe mu lu ai. 2009 ning KRC a jahpan hta, tsin yam lekmat lu da sai ni hte' n-lu da shi ai ni yawng gum hpawn dat yang, 3000 daram du nga sai hpe mu lu ai.
Myen asuya a, n-tara uphkang zingzi zingzat roi rip sha ai a majaw, mungdan kata tam lu tam sha yak hkak wa ai majaw, Malaysia mungdan de' lani hte' lani du shang wa ai myu sha ni kaw na law malawng gaw, malaysia kaw bungli galaw let UNHCR tsin yam lekmat shawk la n-htawm, nambat masum ngu ai mungdan kaba ni de' htawt sit nga na matu yaw shada ai ni law ai hpe mu lu ai. Hkrit tsang ra ai malaysia kaw, myu sha ni a shani shagu na sak hkrung hkawm sa lam gaw, krung sinwa makau na lam kasha hta hkawm taw ai hte' bung la nga ai.
Ya yang e', mungkan sut masa hkrat sum ai dam hpe, malaysia du Jinghpaw Wunpawng myu sha ni mung hkrum sha nga sai hku re. Bungli shamat kau ai ni lani hte' lani grau law wa n-htawm, bungli n-nan bai tam la na mung grau yak hkak wa ai hpe mu lu ai. Rai tim, K.K hpe kam sham ai, anhte Jinghpaw Wunpawng myu sha ni hpe, Karai Wa gaw n-malap da na re ngu ai hpe kam let, Wunpawng gam maga tsawm htap wa hkra, anhte ni yawng, n-gun atsam dat let shakut shaja ra nga ga ai.


text:
Malaysia Mung dan kaw UN lekmat hte shata ( 7 ) htawng rawng nna pru wa ai wa hte ( san & htai )
17 Nov 2007 KDO Member Graduate Day
Shawng de MSF Belgium Mungdan kawn hpaw tawn ai NGO's hta magam gun ai sara ma Mery Chew(Malaysian) Kaw nna KDO kaw na marai lahkawng hpe Madi shadaw garum ya ai lam chye lu ai.Jawng shabrai hte ra ai lam ni hpe garum ya ai lam chye lu ai.
sara Ma Mery chew Garum ya ai Jawng ma yan gaw shata 6 (108 Hrs).Laban bat myi hta kalang hpaji sharin la ngut ai hpang dai ni gaw hpung dim dat Jawng yu poi shang lawm sai lam chye lu ai .KDO kaw na hpaji sharin hkam la lu ai yan gaw Sarma Nhkum Lu lu (shatapru) hte Shd : Wundang Seng (Hugawng Danai) de na yan re lam chye lu ai.
Malaysia mung dan na Myanmar refugee Tsin yam, myit daw myit hten myit ru tsang hkrum ai ni hpe shalan shabran ai lam galaw ya nga ai Uhpung ni hte ta gin dun garum ya nga re lam chye lu ai.
Malaysia du Wunpawng myusha ni rim hkrum ding yang rai nga
Shd .Tusau gaw 03.11.2007 shani Bungli tam na matu Kota raya Bustation de sa wa yang 3:00pm ram hta Relahte Balik ni ram kau ai re lam chye lu ai.Rimla nhtawm Pudu htawng kata kaw 10 ya sharen da nna dai ni lawt lu wa sai lam chye lu ai.
Shd.Tusau gaw Hpa lekmat mung nlu ai (Wadi hte nga ai )majaw IPD balik du wa hpe Malay Gumhpraw 350 jaw nna lawt lu wa ai re mung chye lu ai.KDO mumadu wa kaw nna Pudu htawng kaw sawoi la ai re lam chye lu ai.
UNHCR lekmat lang Passport lang ai ni rai tim mung Malay ga.Enlish ga nchye ai ni hpe gaw Balik ni rim shagyeng nna gum hpraw hpyi sha sha re ai lam chye lu ai.
Dai majaw Malaysia Du Wunpawng myu sha ni grai sadi nna nga ra na lam shana dat ai law.


text:
Hpyen tai nga sai N’gawn Hpyen ni bai gayin wa na, KIO saw shaga
- In Shiga
- Last Updated on 20 October 2011
- By KNG
- Hits: 2732
Ya na zawn sadi jaw saw shaga ai lam hpe October 20, daini bat Mali Ya shani shapraw ai KIO a ndau shabra laika hta mu lu ai.
Ndau hta, “Makawp Maga Hpyen Hpung (Pyi-tu-sit) nkau mi gaw Myen Asuya Hpyendap hte pawng nna KIO hpe gasat lawm nga ai lam ni byin nga sai,” nga ai.
Dai re majaw, “Amyu sha shada kahkyin gumdin nhtawm shada makawp maga na malai, hpyen tai nga sai Makawp Maga Hpyen Hpung (Pyi-tu-sit) ni yawng Amyu Sha myit hkrum lam hta lawan dik gayin wa nna Amyu Sha shada pawng hpawm kahkyin gumdin na matu saw shaga dat ai,” nga nna, ndau hta matut mu lu ai.
Ya ten, Naypyitaw Myen ginjaw asuya de sadi dung ai J.W laknak hpai hpung yawng 7 nga ai hta, 3 gaw Jinghpaw mungdaw hta rai nna, ngam ai gaw Lahta Sam mung kaw re.
Jinghpaw mungdaw hta, Hkawnglanghpu-daju Lauban Ah Dang woi awn ai Rawang Pyi-tu-sit RRF (Tawng-chyan-tu san-chyin-ye ahpoi), Lawayang N’gawn Hpyen Hpung (shawng de Lasang Awng Wa Simsa Lam Hpung) hte Pangwa-daju Jarit Sin Dap (shawng de Zahkung Ting Ying woi awn ai New Democratic Army-Kachin) ni re.
Bai, nna Lahta Sam mung kaw nga ai J.W n’gawn hpyen hpung ni gaw, Kutkai N’gawn Hpyen (Slg. Hkun Myat woi awn ai), Hpawng Seng N’gawn Hpyen (Slg. Lau Yawng woi awn ai), Mungpaw N’gawn Hpyen (Du Kying Mai hte kanau Du Mun woi awn ai), hte Kawng Hka N’gawn Hpyen (shawng de Mahtu Naw woi awn ai Kachin Defense Army) ni re.
Ndai uhpung ni hta, Lasang Awng Wa Simsa Lam Hpung, NDA-K hte KDA uhpung ni gaw, kanu KIO/KIA kaw nna ga garan pru nna Myen ginjaw asuya de mahtang sadi dung ai uhpung ni re.
Lai wa sai June 9 hta Myen hpyendap gaw KIO hpe dinghku majan baw dat sai hpang, lahta na uhpung 7 mung Myen maga gasat lawm nga sai lam, dai uhpung ni a shiga lawk hku chye lu ai.


text:
Shiga
KIO hte ramma ni laksan, Laiza e N’lung N’nan Sha Poi galaw
- Post 25 November 2010
- Last Updated on 01 June 2011
- By KNG
- Hits: 507
Poi hpe ndai bat lahkawng ya hte masum ya, November 23 hte 24 hta galaw ai hta, Jinghpaw mungdaw hte Lahta Sam mung shara shagu de na, saw shaga tawn ai ramma 400 jan sa du ai lam, chye lu ai.
Lamang hpe lit la woi galaw ai gaw, KIO npu, Ginjaw Mungchying Uphkang Dap (DGA) re.
Poi laman, dai ni ramma ni a lapran byin nga ai, nanghpam tsi mawan lu sha ai hte seng nna, alak mi tang madun tsun jahpra mat wa ai hte, KIO a labau hpe Dap Awn Daju (C.S), Du Daju Gunhtang Gam Shawng tsun dan ai lam chye lu ai.
“Jinghpaw myusha ni a labau hpe tsun dan ai re, rawtmalan labau ni hpe, jawng lung taw nga ai jawng ma ni hte, mare (myu) kaw nga ai ramma ni n chye ai malawng re, dai majaw, bai tsun dan ai ga re,” nga, lamang de shanglawm ai KIO a myu shayi hpung lithkam langai sanglang dan ai.
Dai zawn sha, masum lang ngu na, N’lung N’nan Sha Sut Manau Poi hpe mung, Manmaw mare, Deng Lahkawng, Awng Ta lawk kaw, saw shaga tawn ai sum tsan manam ni rau, mani kaw nna galaw nga ai re.
Myen gaw Nlung N’nan Sha poi hte rau, Sut Manau mau na matu ahkang jaw tim, dai ning gaw, poi ten shapraw shi laika dip shabra na ahkang n lu sai zawn, poi ngut ai hte, jun tawn ai Manau shadung hpe bai baw kau shangun ai lam sagawn chye lu ai.


text:
Amyusha a matu tengman ai majan
- In Shagun Laika
- Last Updated on 09 December 2010
- By Buren Numraw
- Hits: 1732
Tinang a htingbut htingra tinang a lamu ga tinang a ga htunghking makam masham, tinang hte tinang myu hta htap htuk ai hku wanglu wanglang tsun shaga galaw lu yang she ten gaw manu dan ai hte akyu rawng na re.
Ga n hkrum htunghking n bung ngasat ngasa malu masha n bung ai ni she anhte lamu ga hta up gamyet sha nga yang galoi rawt jat galu kaba wa lu na n re. Kaning re chyasam Myen ningbaw wa up hkang wa wa anhte myusha ni matu grau nna galaw jat ya lu na lam n nga ai, Awng San Su Chyi mung shi hkrai sha mai galaw ai n re, uhpung uhpawng hte galaw ra na sha re majaw anhte myusha ni matu hpa nau myit mada shara n nga ai.
Tinang myusha gam maka hpe tinang nan daw dan hparan la ra sai gaw yawng chye nga sai hte maren, magrau grang ai share shagan ai sari rawng ai sai kaba ai myusha re majaw langai sha ngam tim Myen hpe gaw gasat nan gasat ra ai hte laknak hte myusha a mahtai hpe tam ra saga ai. Kaga myu bawsang hte anhte n bung ai, gumrawng gumtsa mungdan lu hkra annau ni labau jaw ai lit hpe n mai hprai sai.
Si du gaw galoi mung du wa chyalu re tengman ai majan hta jaw ai myusha lamyan hta tsap ga. Dai ning na Mungdaw Nhtoi hpe mung yawng chyawm ninghkap ga, anhte myusha ni a labau shang ninghtoi kaba ni hta Myen woi awn lam yawng hpe ninghkap ga. Tsaw ra ai, tai hpyen a shingnan tai ya nga ai hpu nau ni e, tinang kasha tinang myu hpe sat hkat shangun ai myusha shada sai hka lwi shangun ai hpawng hta n lawm ga, lau lau myit malai wa rit, kanu myusha hpang de ten naw lu yang lau bai wa rit. Poi ginra de kadai n sa ga. Tengman ai majan awng dang na matu hpa mung galaw ra sai.


text:
J.W sha ni a shawnglam dawdan la na, 'Chyeju Hpuwa' bai du sai
- In Ningmu
- Post 05 June 2009
- Last Updated on 06 September 2010
- By Hkringmudan Chyalai
- Hits: 3050
Mungchying sha langai a shim ai sut masa, hpaji lam, mung masa lam, shinggyim nga sat nga sa lam hte kaga shinggyim lam mahkra a ningpawt ninghpang ahkaw ahkang kaw nna hkawt, n lu ai mungdan masha ni anhte rai nga ga ai. Ndai aten gaw anhte J.W amyusha ni a matu grai ahkyak ai aten ladaw langai rai nga ai. Anhte amyusha ni kaning rai matut nna asak hkrung sa wa na lam hpe dawdan la ra sai. Anhte a dawdan la ai lam jaw ai rai yang, anhte a shawnglam gaw ngang grin ai amyu langai hku ndai mungkan hta tsap lu na re. Dawdan asak hkrung ai lam loi mi shut, kachyi mi hprai shai mat yang de a maka ka ai hte maren hkam mana sha na, rai nga ai.
Dai Ni J.W Sha Ni Kade A Matu Asak Hkrung Na?Anhte J.W sha ni gaw kaja wa kade a matu asak hkung let, hkyi ba, jamjau nga ga ai rai kun? Shani shagu hpaga ga nga ga ai, gat dut nga ga ai, ja htu nga ga ai, hpung kran dut nga ga ai, maling ashep sha nga ga ai. Lungseng htu nga ga ai. Nai man ni hkai nga ga ai. Ramma ni hpaji sharin nga ga ai. N rau n htau kyin nga ga ai. Asuya magam hta mung gun hpai nga ga ai. Raitim, ndai lam ni hpe kaja wa sung sung dinglik yu dat ai shaloi, n tara ai, n jaw ai, n teng n man ai, n shim ai, akyu n rawng ai hte she, hpung dim nga ga ai re.
Shaloi anhte asak hkrung ai lam gaw hpa a matu rai nga ai kun? ga san san nga ai. Tinang a hkum a matu pyi shimlam n lu nga ga ai. Dinghku, wuhpawng, amyu hte mungdan a lam gaw grau tsan nga sai. Tinang byin mayu ai lam ni n mai byin nga ai. Tinang chye mayu ai hpaji n mai sharin la ai. Tinang tsun mayu ai, galaw mayu ai, myit mang ai lam hte tinang a masat maka kumla hpe shadan dan na hpa mung n mai byin nga ai. Ndai mabyin anhte a ningpawt ninghpang shinggyim prat maka gaw lai wa sai aten na hpu shawng hpu ba ni gaw de da ai rai nga ai.
Dai aten na ningbaw ningla ni a shingran, mung masa, sut masa, hpaji jasat hte woi awn ai jasat hte dawdan da ai maka rai nga ai. Ndai mabyin hpe maigan na hpyen wa sa shabyin da ai n re. Mung uphkang ai ni shanhte ra ai hku hkrup mara shabyin ai mung n re. Mungshawa yawng a shabyin dat ai amu rai nga ai ngu, madi madun dan ai.
Gara mungdaw mungdan uphkang ai asuya mung shanhte ra ai hku mungdan hpe hkrup mara uphkang mai ai n re. Anhte Mundan a Sinna Kala (Gala) mungdan hta lai wa sai shata hta sha Ralata Poi kaba galaw ngut sai; Hindu nawku htung lam hta jung manoi ai BJP (Baryatiya Jantana Party) gaw shi a alliance ni hte Hindu mungdan de masing hte shawa hpe shadan dan wa sai. Raitim, kaja wa shawa gaw shanhte pati hpe n ra ai.
Shanhte asung arung sum mat ai re. Shawa gaw shanhte a matu grau san seng ai, tengman ai, shim ai, ngang kang ai, shawang myit kaba ai Democratic Party kaba United Progressive Alliance (UPA) hpe she lata sharawt dat ai re. Mungchying shawa gaw tinang ra ai asuya hpe n dut n dang dawdan lata la ra ai re. Dai gaw anhte yawng a lam masa madung rai nga ai. Lai wa sai ban na ni dawdan ai lam hta hkrak n re, tinang dawdan la ra ai hpe kaga wa hpe kam, asuya hpe shangaw kau ai majaw dai ni gaw grai masa n htuk mat nga ai re.
J.W Sha Ni Gaw Nambat Lahkawng Mungchying Sha Sha Atai Nga Ai Kun?Anhte J.W sha ni gaw anhte a labau, htunghking, myit jasat, yaw shada ai lam hte dai ni du hkra asak n hkrung yu shi ga ai. Langai ngai a matsun madun ai, shagyeng ai, roi sha ai, zing ri ai, sat ai, nat ai, yu shagrit ai hkrum ai ni hpe n kam hkam ai majaw sha asak hkrung ai amyu ni rai ga ai. Ndai myit jasat gaw tinang asak hkrung sa wa ai lam hpe langai ngai wa a dawdan kau ya ai nan rai nga ai.
Dai majaw anhte ni gaw dai anhte hpe Master Brain galaw ai ni lajang ai hku aten du yang rawt na, sha na, yup na hte shi hpang de bai wa na lam sha rai nga ai. Asan sha tsun ga nga yang, rawt malan na, gasat na, dai hpe sat shamyit na, gap hkat jahkring na, dai hpang n-gun n rawg mat ai hte laknak jahkrat nna shanhte a nambat 2 (atsang lahkawng madang) mungchying masha ni rai nga na hpe sha gran da na rai nga ai.
Anhte ni kade grang dum ai raitim, anhte amyu ni gaw hpyen wa a masing kata na shan kasha sha, rai nga ga ai. Anhte ni rawt malan a majaw masha grai si htum ma sai, hpaji kaba ba ginlut mat sai, masha jahpan grai yawm mat sai, ramma ni si htum ma sai, mungdan nhprang rai ni htum mat nga sai, nhprang sut rai ni ginlut mat sai. Anhte a shawnglam a shimlam du hkra, dut sha kau hkrum nga ga ai. Anhte amyu ni galoi mi she hpyen wa a masing na lawt lu na. Hpyen wa a remote sha anhte tai nga ga ai rai ta? Dai ni gaw hpyen wa gaw anhte hpe n shamyit ra sai, anhte shada da she sat hkat, gyam hkat, mawp hkat, masu hkat, jeyang hkat, hka bra hkat rai nga ga ai.
Anhte J.W sha ni ndai lang bai gara maga dawdan na? ga san san nga ai. Anhte a hkam la ai tengman ai lam, myit jasat, yaw shada ai bandung, rap ra ai masa, amyu hkye la ai masa hku nna gwi gwi dawdan la na aten rai nga ai. J.W sha ni re, mung masa zai ladat hpaji hta grai madang nem nga ga ai. Teng ai, dai hte mung masa hpaji kaba hte mungdan de la ai gaw n re, masha hte mungdan de la ai re.
Dai majaw, tengman ai maga hku nna dai ni n dawdan ai ni kadai mung, dai ni anhte kam sham nga ai Chyum Mungga hte Tengman ai lam hpe nyet ai ni rai nga ai.
Dai rai, J.W amyusha ni anhte ni mung masa n chye ai, laknak lang wuhpung ni myit hkrum ai lam n nga ai, ningbaw kaja (kaba) n nga ai hte kadai mung hkye la na n nga ai ngu ai hte anhte a shawnglam hpe Tsadan a n-gup de n ganawng bang ga. Anhte gaw KIO/A, Mungmasa hpung, Hpyen asuya gara maga madaw tsap na nga nna dawdan la na myit n ba nga ga. KIO/A, gara mung masa wuhpung hte Hpyen asuya mung anhte hpe shimlam lu jaw na n re ngu ai hpe mung, adum nga ga.
Anhte mungchying mung shawa ni a amu majing gaw kam sham ai Hkristan ni rai nga ai hte maren, kadai mung tinang a asak hkrung lam hpe Jaw ai asak hkrung lam hte mai kaja ai arawn alai hte shani shagu dawdan let asak hkrung nga na ahkyak majing rai nga ai. Anhte dai ni ndai madang hku nna prat pra lu ai gaw anhte kam sham ai Hkristan makam masham a majaw re ngu ai hpe n malap ga. Dai ni anhte hkrum hkra nga ai mung masa mayak gaw dai ni anhte J.W amyusha ni Jet ai, Mai kaja ai, Mungchying sha majing tai let tinang kam sham ai makam hpe sharin ya na matu chyeju ahkaw ahkang madaw rai nga ai.
Kadai wuhpung hpe mung mara n shagun ga. Tinang kadai rai nga ai hpe kaning re makam masham hta tsap nga ai hpe madaw ngang ngang tsap ga. Ndai aten hta wuhpung shagu gaw shanhte hpe madi shadaw na matu atik anang, jahkrit shama, ja gunhpraw hte gung lau nga na re. Ahkyak dik gaw, Tengman ai lam hte tinang a hkye la ai Madu Yesu hpe n nyet na gaw ahkyak madung re.
Lahkawng hta, ning re mung masa yak ai aten hta myit n shut ga. Lam n dam ga. N law hpa ga. Myit n marin ga. N masu ga. Waw kap le kap rai nna, mung masa lamyan ni hpe n hkan achya shachyawp nang ga. Anhte a KIO/A a rawt malan labau hta anhte J.W sha ni sharin la ga. "Sinna jan kra ai hpung, Sinpraw jan kra ai hpung" nga nna share hkat, shingjawng hkat ai majaw hpang jahtum rawt malan majan dang ai gaw Hpyen wa sha re. Sum machyi nna "anan hta akan" re ai gaw, dai ni J.W amyusha ni sha re.
Dai ni mung, anhte kata, "Myen Hpyen jan kra ai hpung, bai tinang a tingkyeng myu tsaw ai lai amyu myu hte democracy hpung" nga nna lam masa ni hkum tamyin nga ai re. Dai lam ni gara mung anhte a lam hpe tsepkawp hparan ya lu na n re. Democracy nan pyi hkum tsup lu ai n re. Dai pyi Hkristan makam hte Sinna ni a sharin achyin ai democracy kaw nna ginlen wa ai rai nga ai. Dai rai, anhte J.W amyusha marai hkum ting dek, wuhpung hku, mungdan hku hkan na tengman ai lam masa gaw, Tengman ai makam Chyum masa lam sha, rai nga ai.
Dai tengman ai Hkristan nawku htung masa lam gaw marai langai hkrai, wuhpung shagu hte mungdan ting a mai kaja lam de woi wa lu ai. Shingrai kam sham ai mung shawa shagu gaw anhte a mungdan jaw ang ai hkrunlam de rai wa na matu nachying lit nga ai.
Anhte a kam sham ai Tengman ai makam masham, tinang hte amyusha ting hpe hkye la ai Madu Yesu hta manoi let dai makam amu, hkye la ai amu hpe hpung n gin hka, amyu n gin hka, sakse hkam shadan shadawng na Chyeju Hpuwa nan rai nga ai. Tinang kadai hpe n shut hkawm ai nga nna htinggrum makam hte nga na aten n rai nga ai.
J.W ramma ni Myitkyina hte Manmaw htawng kaba hkan e kani a majaw rawng jawng nga ga ai. Shanhte ni yawng tara tawt lai nna htawg rawng ai n re. Kani lu sha, dut hpaga ga nna rawng ai rai nga ai.
Lai wa sai AD langai ning aten Roma mare kaba e Hkaw Seng Nero wa uphkang ai aten Hkristan ni hpe mare kaw na gawt shapraw, sat zing ri lai wa masai. Shanhte gaw kaja wa nga yang, dai aten hta kaning re mare wan nat jahten ai ni, mara tawt lai ai ni, n tsen hkrum ai masha ni n re. Tim, Nero Hkaw Seng magam wa a matsing masat ai lam hta, shanhte gaw "Shinggyim nau na lam hpe n dawng ai ni re---- Hate for humanity" ngu, masat hkrum ai mara hte zing ri sat hkrum wa sai hpe labau hta mu lu sai re.
HpungdimDai ni J.W Hkristan mungchying shawa ni dai ni anhte hpe garum na kadai hpe kam nga ga ai kun? Lama wa dai ni raitim, J.W Hkristan mungchying mung shawa ni tengman ai lam hta n tsap yang gaw, dai lam mahtang grau hkrit hpa rai nga ai. Nkau mi gaw tsun na re "mung masa ngu ai gaw anhte hte n seng ai" nga na re. Mara kata Madu Yesu hpe Roma asuya wa jen sat kau sai re. Dai gaw dai aten na mung masa mara rai nga ai lam hpe mu lu ai. Anhte gaw, "n ra ai kadai hpe mara n galaw ai" nga nna, dai ni si htum wa nga ai J.W sha ni a prat, KIO/A a prat, Myen mungchying shawa ni a prat hpe n mu masu su, n na masu su nna jahpai nga na rai kun?
Dai anhte, anhte J.W amyu mungchying shawa ni gaw kaning re ai mayak hta raitim, tengman ai hku, Madu Yesu hpe kam sham ai makam hte dawdan ra nga ga ai. Anhte a lam hpe kadai langai ngai hpe mung dawdan na n ap kau ga. Gara wuhpung hpe mung J.W sha ni a shawnglam hpe n mara kau ga, Dai ni anhte gaw KIO/A hpe hkrit nga na rai kun? Snr Myen hpyen asuya hpe hkrit nga na rai kun? Anhte a shawnglam a matu hkrit hpa lam kaba dik gaw, N teng n man ai, n jaw n ang ai maga dawdan hkan sa ai lam nan rai na re.
Dai gaw maga mi tsun yang, tinang hpe sharawt ai nawku htung, tinang a hkye madu Yesu hpe nyet kau ai sha, rai na ga ai. Dai majaw, anhte J.W sha ni dai ni hkrum hkra nga ai mung masa mayak ndai hta anhte a kam sham ai tengman ai lam hpe asan sha hprut hprut dawdan la na, Chyeju Aten rai nga ai. Anhte asak hkrung nga ai gaw n hkru ai lam a matu n re. Anhte asak hkrung nga ai gaw, Anhte dai tengman ai lam hte anhte a shawnglam, anhte a makau grupyin na hpunau ni yawng a shimlam a matu rai nga ai.


text:
Shiga
Laja Yang Myen dap hta Yama lu sha ai sakse mu
- Post 04 May 2012
- Last Updated on 04 May 2012
- By KNG
- Hits: 1002
Hkrat sum ai Laja Yang Myen hpyendap kata hpyenla ni Yama tsi hkep (myit rawt tsi) lu sha jai lang nga ai lam hpe dap kata ayai taw nga ai palastik ndum hte pai (pipe) ni gaw sakse madun sai re.
Kaba dik ginsum rung gawk kaw Yama (amphetamines) tsi hkep marawp lu ai hta langa ai “palastik bu hte pai ni” ayai nga ai hpe mu lu ai re lam, dap jasan jaseng ai KIA magam gun ni KNG Jinghpaw Shiga Dap de tsun ai.
Laja Yang na KIA du langai gaw “shanhte a kaba dik rung kaw mung Yama marawp da ai bu ni mu ai” nga ai.
Bai, dap makau bukda hpungkyi jawng kaw mung ‘mam htu jak’ langai makoi bang da nna dai jawng kaw hprawng shingbyi nga ai asuya hpyenla ni hpe shata ladaw na na mam htu jaw ai ladat hte, hpyen lu sha jarik madi shadaw jaw wa sai re nga nna, dap jasan jaseng ai KIA magam gun ni hte buga masha ni tsun ai.
Ndai hpungkyi jawng a jawng-dung hpungkyi wa nan mung ‘hpungkyi masu’ rai nna, KIA ni Mai Ja Yang shang zing ai shaloi hprawng yen mat ai lam, matut chye lu ai.
May praw 2 ya shani hta KIA gaw Laja Yang Myen dap na ginsum 6 hpe mung wan nat jahten kau sai re. Ndai dap de Myen hpyenla ni bai lagu shang rawng ai lam n lu galaw na yaw shada ai lam, KIA ni tsun ai.
Laja Yang Myen asuya ga jarit chyinghka (gate) hte hpyendap hpe April 26 ya shani KIA ni gasat zing ai re. Ndai mare gaw KIO/KIA ginjaw Laiza a sinna dingda de deng 4 daram kaw nga ai re majaw ginjaw shimlam a matu ahkyak ai shara mung rai nga ai.
2011 June 9 ya, Myen hte KIO majan n byin ai ten, ndai Laja Yang gate gaw Jinghpaw mungdaw kata kaba dik Miwa ga jarit hpaga ginlen chyinghka (gate) rai wa sai re.


text:
Shiga
Seng Tawng bawm kapaw ai kaw AZG masha langai hkala
- Post 06 September 2012
- Last Updated on 06 September 2012
- By KNG
- Hits: 835
Mani, bat Masum Ya shani Hpakan, Seng Tawng kaw Myen asuya hpyen hpung langai hpe KIA, MHH ni bawm kapaw gasat ai kaw AZG magam gun masha langai mung hkala hkrum ai lam, buga masha ni tsun ai.
Ningma kade sawng ai hte shi kadai re ai hpe hkrak n chye lu shi ai. Seng Tawng mare hta Holland mungdan NGO, Médecins Sans Frontières (snr Artsen zonder Grenzen, or AZG) rung lakying nga ai re.
Lam ntsa kaw MHH ni mawdaw saike (cycle) bawm hte hkap kapaw ai kaw, Myen hpyenla 2 si, 3 hkala hkrum sai lam, Jinghpaw Kasa Blog shiga langai hta tang madun ai.
August 29 Wai Aung Kaba (Myauk Phyu maw) company wang kata sinat bawm yam gudawng (godown) kapaw ai kaw Myen asuya hpyen 140 jan hkrat sum sai lam, company hte ni kahtep ai ni tsun ai re.
Dai hpang lahkawng ya hta, Myen hpyen, laknak n-gun ni hpe Myitkyina Dingdung Daw Daju (M.P.Hk) kaw nna hpyen helicopter 7 hte Hpakan de htaw tawn sai re.


text:
CHYAHKYAWN A HPYI GALAI
Labels: Laika Ngau
8 comments:
- lamungnawnaw said...
-
kaja sai,yawng hkra n.gun mi alu rai n.gun madun ga.an hte awm dawm ahkaw ahkang a ma tu she re gaw UNHCR ni hpe mung n.mai agam nga sai.nye a ning mu hku nga yang mung mung kan ting katsi majan gasat taw ai she rai nga ai.
- September 19, 2012 10:18 AM
- Brang San said...
-
Baren Numraw tsun ai grai jaw sai,maigan kaw du taw nga ai ni ndai bungli kaba hpe yawng myithkrum ai hte hkap galaw dat yang anhte myusha ni a matu mung masa amyat kaba rai na sai,myen gaw myen sha re,myen gumgai hpe mung kachyi mi pyi nmai kam ai.
- September 19, 2012 11:38 AM
- Makawp Ningga said...
-
Ya ahkyak hkyak gaw nta madu USA nga myu wunpawng sha yawng ahkying aten la nna agying ninghkap na aten re TS hte Aungsan Kaw sa yang waw lam pyi lawan nmai hkawm shang hkra anut jaw na nan hte lit re yaw chye mu <an hte gaga mungdan na ni yawng mung ngun madun na jin jin jin re yaw hkau ni e Ngup gaw baw law lata gaw lagyaw hkum galaw mu yaw yawng kan bau bungli galaw sha ai ni hkrai re rai tim dai shani atsawm dat jaw mu yaw htet dat sai
- September 19, 2012 1:11 PM
- Anonymous said...
-
Kachin alliance a lata hta rai sai. yawng awng dang lu na re
- September 19, 2012 2:35 PM
- Anonymous said...
-
USA kaw shanu nga ai WP sha ni e ndai TS hte Ask hpe Sa Ning hkap na matu dai shani sha gaw USA nga WP sha ni yawng bungli hkring n gun mi Alu rai Myen Sawa TS hte ASK hpe Mungkan a man kaw myiman Shaka Gaya chya hkrum ga law.Yawng hpe gasaw dat n Ngai.......Sam Mung Myutsaw Brang
- September 19, 2012 3:38 PM
- Anonymous said...
-
ninghkap nan ninghkap mu law anhte kanu mungdan ni mung myen hpe yaw tik tik rai nga ga ai.myen pasa sa kau na n'na sai.myen hpe lada she kabu hkra gawt kau na n'na sai.shakrip ga. myu tsaw TsaBa
- September 19, 2012 8:50 PM
- Anonymous said...
-
mungdan kaba de du nga ai WP baw hpan myusha ni yawng e ndai bungli gaw grai a hkyet dik nga ai hpe dum ga yaw, lau di mu le TS hpe gaw mungkan de gaw kaga tsun kata lam gaw anhte myu sha ni hpe sat nat roi rip shingging masha a,hkaw a,hkang tawt lai nga ai ngu ma rawn jahtau ra ai.ASK hpe gaw anhte lam ga hkaw mi pi n,kaap mat sai shi kalaw ai demo...shanhte myen ni matu sha re, anhte a ningbaw nre ai hpe mungkan chye hkra lu kalaw la na ahkaw ahkan aten ka ja dik rai sai ngu mu mada ai .lau di ga hpa hkum hkrit mu law. yawng yawng chyawm sha kut ga .
- September 20, 2012 2:13 AM
- ah dun said...
-
***maling kata na brang shing tai**sammung
yawng hte tsun ai hpe grai hkap la sai hku re?
ASK shan U,S,A kaw du wa ai ten hta zahpawng shaga la n htawn an hte jinghpaw w,p myu sha ni a lam hpe n mu masu su ai i? MUNG Kan a man kaw nan Inteview galaw ra ai ,. an hte myu ni hpe myen asuya thein sein wa woi roi rip taw ai hpe cover galaw ya taw ai i ngu na mung san yu ra ai /.//
rai tim myen hpe gaw n mai kam ai law.. myen gaw.. myen sha re.. thein sein du wa jang mung grai grai ning hkap ga? thein sein hpe mung san ra ai..TAMADA ajet gaw re ai i? ngu na mung ga san ni san yu ra nga ai dai ten hta masha man kaw gaya jahkrum sumla Vedio ni gayet rai na mung kan ting hpe sha bra kau ra ai.. dai re jang she shan hte gaya na re.. (Min Aung lai )
hpe hkrit taw ai majaw kun ngu ma san yu ra ai.k,ksang yawng hpe bau sin makawp maga ya u ga,. tut tsawra let.. w,p myutsaw brang
- September 20, 2012 10:00 AM


text:
Manang Ni
-
X FACTOR AUDITION3 hours ago
-
မူနဲ႔မလုပ္၊ လူနဲ႔ အလုပ္လုပ္12 hours ago
-
-
-
Gara Hku Di Na?4 months ago
-
CNN kaw shapoi ai Jinghpaw Mung majan shiga5 months ago
-
-
Computer Wallpaper8 months ago
-
Padang Dip Shaning Rai U Ga!9 months ago
-
Blogger manang ni yawng hpang de11 months ago
-
-
Nang Chye Na Yang (nor ni)1 year ago
-
Nta ningnan de bai rai saga.1 year ago
-
-
(48) ning hpring rawt malan poi3 years ago
6 Sep 2012
Why Kachin Fight?
Thursday, September 06, 2012 | Laika Ka Ai Shanghtin
22 Jul 2012
The Illusionist !
Sunday, July 22, 2012 | Laika Ka Ai Shanghtin
Summer bungli galaw sha kin taw na Blog bai n lu ka mat sai ! rau ai ten shagu galaw ai baw grai nga taw di. du sa ai manang ni hpe sumla hkrung langai bai share dat n ngai.Rau ai ten yu la ga. The Illusionist nga sumla hkrung re ! mahtai gaw hpang jahtum du hkra yu jang she chye ai baw sumla hkrung re, madu hkrai grai sawn sum ru la ra ai baw sumla hkrung hpang re ! ngai gaw dan re sumla hkrung ni hpe grau na yu manu dum ai hku re! myit lawm ai ni n gun jaw la ga ! rau ai ten..
13 Jul 2012
Handbreak Converter
Friday, July 13, 2012 | Laika Ka Ai Shanghtin
Handbreak Video ni hpe Iphone,Ipad, Mobile phone hkan yu mayu ai ni matu lang manu dik ai converer rai nga ai. Laga converter ni hte n bung ai gaw n dai software gaw mobile phone ni matu lak san lang ai re..
Hpa majaw Phone kaw video file ni hpe convert galaw na yu ra ai?
Mahtai gaw aloi sha re phone gaw computer zawng rai na n kaba ai shi hte htap htuk manu ai video file ni hpe yu yang shara( memory) ni hpe save galaw ai hku re...
Website : http://www.binaries4all.nl/handbrake/
Dai kaw sa mai garawt la ai hku re, Phone crazy ni matu lang manu na re !
Labels: Software Lam | 0 comments
22 Jun 2012
Java script mai la ai
Friday, June 22, 2012 | Laika Ka Ai Shanghtin
Blog n ka ai mung kan na dik mat sai nau kin taw na blog lu ai pa malap wa ai e.
Rai tim sa hti ai ni hpe grai a gam wa sai majaw bai mara na sai kin tim. maga mi de internship mung bai yu taw rai na , shana wa jang shat bai wa shadu sha ra, sha ngut jang laika bai hti, ballon poi bai yu ra rai na grai n rau ai hku rai nga ai :)
Hpa rai tim mu hkrup, hti hkrup ai software te ladat ni hpe bai share mayu ai hku re. kam ai ni kajam hti hkawm na matu.... Javascript kasha ni mai la ai website langai bai share mayu ai..
http://www.javascriptkit.com/cutpastejava.shtml
Madu website hkang java hte shakya mayu ai ni matu manu dan ai javascript kasha ni hpe mai lu ai hku re....chye gajam ai ni matu gaw dai ram tsung dat ai hte lata gaw dai website kaw du taw na sai :)
Bai na an hte Netherlands ni du wa na shata hta galaw na (IDPs) ni hpe garum na matu alu tam ai lamang hpe mung n pu na website kaw sa na alu sa mai bang sai hku re :) myit lawm ai ni sa chyai marit....
Dai kaw.....
www.kcnl.co.cc
Bai na Mobile phone lu ai ni matu mahkawng ni hpe internet kaw na matut manoi madat mayu ai ni matu.... ( http://www.spotify.com) website kaw sa gayin yu mu...
Labels: website | 0 comments
9 Jun 2012
Saturday, June 09, 2012 | Laika Ka Ai Shanghtin
Check it out ! ! About Kachin Conference !
31 May 2012
Saram ( Garai Shakawn Mahkawn )
Thursday, May 31, 2012 | Laika Ka Ai Shanghtin
Netherlands kaw shanu nga ai Jinghpaw ( rawang) shadang sha Saram ka da let shi hku na mahkawn da ai No 1 lang myen hku ka ai garai shakawng mahkawn rai nga ai. N dai zawng madu lu ai atsam hpe garai hpe shakawng chye ai ni tai ga..n gun jaw la ga...
Labels: Song | 0 comments
Subscribe to: Posts (Atom)
Manang Ni Maseng Nga Ma Ai
Systeem Administrator byin na matu shakut shaja nga ai Albeda College kaw Computer hpaji hka ja nga ai Wunpawng shadan sha langai rai n ngai. Computer hpe mana bu ai hku chye lang n htawm. Internet hpe Sumtsaw hta grau chye tsawra ai wa. IT hpa ji hte seng jang Mana kaw tim n gaya ai chye san n ngai !


text:
NA LUNG HTE MAN MAU LAPRAN KAW GASAT
Labels: Jinghpaw Mung Shiga
3 comments:
- hkunman said...
-
YESU HKRISTU HTE YEHOWA GOD..., kaw. Ten shagu .Lam shagu hta Kyuhpyi let. chyeju shakawn let gap tik tik di ga. Hkrung nga ai ten hta Mung..., Siwa na rai yang mung.YESU HKRISTU Mying ning sang hpe chyu Marawn ja htau nga ga...,Dai gaw a-Myet kaba re...,
- September 19, 2012 4:11 AM
- Anonymous said...
-
Shanglawt hpyen du hpyenla ni yawng majan gasat nga ai ten, hkring sa nga ai ten, awng padang ninglaw lu ai ten, akyu hpyi la ai aten, aten shagu hta SHAKAWN KUNGDAWN 23 hpe myit lawm hkum lawm wenyi lawm nna jet shakrai tsun nga ga law.........teng teng satan hpyen hpe awng padang dip kau lu na re...........
- September 19, 2012 10:34 AM
- Thomas said...
-
Karai kasang gaw share shagan ni yawng hpe bau sin nga u ga
- September 23, 2012 5:23 PM


text:
Shiga
Myen-KIO gap jahkring na lam, Laja Yang zuphpawng galaw
- Post 02 August 2011
- Last Updated on 02 August 2011
- By KNG
- Hits: 1529
Myen asuya kasa ni hte Wunpawng Mungdan Shanglawt Hpung (KIO) ni gaw, gap hkat jahkring na lam hte seng nna, Laja Yang mare KIO Kyit Hkai Rung hta mani August praw 1 ya shani, lahkawng lang bai hkrum sai re.
“Simsa lam re. Anhte mung mungmasa maru marang rai nga ai. Anhte mung masha ni myit mada taw nga ai simsa lam hpe jahta na matu sa wa ai re” nga nna Wunpawng Amyusha Mungbawng Rapdaw (WMR) ningbaw Tsumhpawng Sinwa Naw tsun ai.
Myen asuya a Jinghpaw mung Shimlam hte ga jarit hkringmang Du Up Jum Tan Awng, WMR ningbaw Slg. Sinwa Naw, hte Myitkyina Amyota luttaw kasa Hkyet Hting Nan ni gaw KIO kaw na, Du Up Daju Sumlut Gun Maw, Dukaba Zau Tawng, Du kaba Ji Nawng, Du kaba Zau Raw hte Du Naw Hkam ni hte hkrum shaga wa sai re.
“Gap hkat jahkring na matu lakmat htu na matu sa wa ai. Raitim jahkrum ai n ngut shi ai. Hpawt ni bai bawng na re.” nga nna Tsumhpawng Sinwa matut tsun wa ai.
KIO hku nna mungdan ting gap hkat jahkring na matu tsun wa ai lam hta, Myen asuya ya ginjaw kaw nna, htang shana wa ai lam n nga ai lam mung chye lu ai.
Myen asuya gaw KIO hpe sha madung tawn nna gap hkat jahkring wa ai lam hte seng nna, “Anhte langai sha simsa lam la n kaja ai, yawng la ga ngu ai lachyum, kaga ni simsa lam la na matu tsun wa ai mung n nga ai. Myen asuya gaw mungdan ting simsa lam la na matu ra sharawng ai” nga nna Tsumhpawng Sinwa Naw tsun wa ai re.
Laja Yang bawngban ai lam hpe lahkawng ya matut manoi, hpawt ni August praw 2 ya shani bai galaw na lam chye lu ai.
Myen asuya gaw, gap hkat jahkring na matu, ya ten du hkra KIO langai hte sha madung tawn bawngban nga ai rai nna, mungmasa bawngban jahkrum ai lam n nga shi ai.


text:
Shiga
Manmaw-Loije, Miwa ga jarit lam KIO pat
- Post 13 April 2012
- Last Updated on 13 April 2012
- By KNG
- Hits: 776
April 12, bat Mali Ya shani kaw nna Jinghpaw mungdaw Manmaw-Loije, Miwa ga jarit hpaga lam hpe Wunpawng Mungdan Shanglawt Hpung (KIO) kawn pat kau sai re.
Myen asuya hpyendap gaw KIO ginjaw Laiza hpe hpyen n-gun hkying lam hte laja lana gasat hpang wa sai majaw, ya na zawn ga jarit hpaga lam pat ai re lam, KIO du salang ni tsun ai.
Lam pat ai hpe Loije buga masha ni hte hkawm sa hkawm wa mung masha ni hpe KIO kawn bat Mali Ya jahpawt hta ndau shana dat sai lam, Loije buga salang langai KNG Jinghpaw Shiga Dap de tsun ai.
Jinghpaw mungdaw kata madung Miwa ga jarit hpaga lam mali hta, langai rai nga ai Loije lam gaw maning June shata majan byin wa ai kawn KIO kawn pat kau ai re. Raitim, lam hpaw ya na matu mung masha ni, hpaga la ni hpyi lajin ai majaw lai wa sai February shata hta bai hpaw ya ai rai nga ai.
Loije gaw shawng de KIO a uphkang ai ginra raitim 1987 ning hta Myen asuya dap ni madu la ai re. Raitim Loije makau grupyin gaw KIO a ginra naw re.
Lungbra Kadawng kaw Myen hpyen mawdaw langai hpe kapaw
Lam pat tawn ai hpang, Manmaw kawn Loije de lung wa ai Toyota Hilux mawdaw langai hpring Myen asuya hpyenla ni hpe mani bat Mali Ya shana hkying 10 grupyin hta KIA ni bawm hkap kapaw ai lam, KIA shiga lawk tsun ai.
Bawm kapaw ai shara gaw N’Mawk hte Sinlum lapran Lungbra Kadawng kaw rai nna mawdaw kapaw ashin mat ai hta si hkala hkrum masha jahpan garai n chye lu shi ai.
Ndai bat pru kaw nna KIO ginjaw Laiza hte Sinpaw ginwang ginjaw Mai Ja Yang grupyin lahkawng hta uhpung lahkawng dap ni lapran gasat gala lam ni shani shagu byin nga sai re.


text:
ATEN DU SAI
- In Sawk Madun Laika
- Last Updated on 26 June 2011
- By Pyilan
- Hits: 2532
Wunpawng Myusha ni rawt jat wa nga ai hpe hpyen wa a matu myit tsang hpa rai wa ai majaw makam masham lam, amyu htunghking lam, mungmasa lam, hpyen masa lam zawn re ai ni hpe jahten sharun kau ya wa sai. Shing re ai masa hta hkan nna Wunpawng Myusha ni gaw tinang a myusha ni hpe makawp maga lu na matu hpyen hpung hpe shazeng wa ai hta n-ga, hpu nau nkau gaw mungkan kaw chyam bra wa nna tam lu tam sha wa ai hkrun lam hta hpaji ningmu ni mung dam lada wa masai.
Hpyen wa gaw Wunpawng sha ni rawt jat wa ai hpe aten dep shamyit kau lu na matu mahkrun amyu myu tam wa ai rai yang, ndai ten hta hpyen masa hpe madung tawn nhtawm Wunpawng mungdan hte myusha ni hpe jahten sharun bang wa nga masai. Anhte gaw kaga ten ni hta shada myit dun hkat ai lam hta n dum shamyi nga lai wa saga ai raitim, ndai zawn re ai myusha lam yan hta myit tsang hpa mu wa ai hte Israel myu sha ni zawn gade tsan ai mungdan hkan nga timung, myit tsang myit kahpra ai hte byin mai ai shara langai ngai kaw shang tsap nna myusha lam yan hta hkum dek shang lawm ap nawng ai lam galaw wa nga sai. Wunpawng Mungdan gaw tut nawng e maden zinghkra sa wa lu na re, ngu ai hpe asan sha kasi kumla madun ai rai sai.
ATEN DU SAI. Mungdan kata na hpu nau ni sha n-ga, maigan hkan du nga ai myutsaw sha ni hkum shagu gaw tinang dang dep ai shara kaw shang tsap nhtawm, mungmasa lam, hpyen masa lam, myit masa lam, ja gumhpraw lam, ndau shabra ai lam yan amyu myu hta shang lawm nga masai hpe mu chye lu ai. Maigan mungdan kaw du nga ai myutsaw hpu nau langai tsun ai hta:- “Ngai lu ai shata shabrai gaw n law n la sha re. Raitim, shata shagu pala 10 mari lu na matu sha pyi gaw shang lawm sai” nga nna ta tut shadik shatup nu ai. Awngdang lam shu la lu na matu na chying myit n-gun lu ai ten rai sai, ngu nna hkam la ai.
KIO Ginjaw kaw daw dan ai shiga mung na lu ai. Rawt malan hpang ai 1961 February 5 ya shani kaw nna dai ni du hkra tai hpyen ni hte bawngban myit hkrum wa ai gade lang rai sai hpe pyi hti n dang sai. N-gup aga hte sadi tawn ai, laili laika hte ta masat sadi tawn ai ni hpe KIO maga hku nna tup hkrak sadi dung wa sai raitim hpyen ni hku nna kalang sha pyi sadi n dung yu ai hpe mu wa saga ai. Tawn da ai sadi hpe hkying hkum laman, nhtoi laman, snr shata laman kaw jahten sharun wa masai.
Shing re ai majaw, du na ra ai ten ni hta tai hpyen hte bawngban ga sadi tawn hkat na matu gaw, hpu nau rawt malan mungdaw yawng lawm ai United Nationalities Federal Council (UNFC) hku nna shaga na. Tara hpe shadik shatup ya lu na mungdan langai ngai, shing nrai mungkan uhpung langai ngai lapran kaw shang tsap hparan ya ai hpe sha hkap la na, ngu ai hpe myit hkrum daw dan masai lam na chye lu ai.


text:
2008 'Jinghpaw Share Shagan'
- In Sawk Madun Laika
- Last Updated on 06 September 2010
- By KNG
- Hits: 4146
2008 'Jinghpaw Share Shagan'
December 22, 2008
Shadang Zau Shawng
AKSU ningbaw Zau Shawng gaw 2008 ning laman hpyen asuya hpe Jinghpaw mung kata ninghkap ndau laika shabra ai shamu shamawt ai hta woi jasat ai wa re. Ningre ninghkap ndau laika shakap shamu shamawt ai lam hpe grau nna Jinghpaw Mung kata ahkyak mare kaba ni rai nga ai Myitkyina, Waingmaw, Manmaw, Shwegu, Namti, Mogaung hte Chihpwi (Chibwe) mare ni hta rai nga ai.
Dai hta n ga, Shi gaw Jinghpaw Mung a 60 ning hpring Mungdaw Masat Nhtoi poi kaba, daining 2008, January 10 ya shani mung hpyen asuya ka da ai mungdan a gawda ai tara hpe ninghkap ai hku nna ninghkap laika pa tsa lam hpe mung mungshawa lata du du garan wa sai. Ningre ninghkap ai campaign magam hpe Shi gaw grai hpaji rawng ai lai ladat hte dakkasu jawngma ni hte arau jawm woi galaw lai wa sai.
Jawngma ni a ninghkap campaign hta Myen Hpyen Asuya hpe lajin ai lam ni gaw;1. Masum Brum Mungmasa Bawngban ladat--- hpyen asuya, democracy wuhpung ni hte amyu kaji ningbaw ningla ni lapran, hkyak hkyak mungmasa bawngban hparan na lam,
2. Mungmasa bawng masha ni hpe tsepkawp dat dat ya na lam,
3. Jak mawdaw wan sau manu hte lusha manu hpe shagrit kau ya na lam,
4. Maja lamu ga zing la kau ya ai lam hte Uring Sau Hpun ni hpe Jinghpaw Mung e hkai ai lam hpe jahkring kau ya na lam,
5. Mali-Nmai Zup e galaw ai, Mali Hka (Irrawaddy) madim kaba galaw ai masing hpe jahkring kau ya na lam,
6. Jinghpaw mung kata kani hte nanghpam shagrawt shatsai kau ya na lam, hte
7. Jinghpaw ni n’tsa shinggyim ahkaw ahkang tawt lai ai amu mahkra hpe jahkring kau ya na lam ni rai nga ai.
Jawngma ni a laika ndau campaign hta Jinghpaw mung na mungchying shawa hpe n-gun jaw ai lam ni gaw;1. Hpyen asuya woi galaw ai Mungbawng Zuphpawng (National Convention) hte dai kaw na ka jahkrat da ai gawda ai tara ningnan hpe ninghkap na lam,
2. May shata 10, 2008 na galaw ai ka jahkrat da sai mungdan a gaw da ai tara nhprang hpe shawa ra masat hpawng kaba hta ra masai n jaw na lam, hte
3. Amyusha ni a asak sai lam langai rai nga ai Mali-Nmai Zup na Mali Hka madim amu masing hpe ninghkap na lam ni rai nga ai.
Duwa Galau Bawm Lang
Duwa Bawm Lang gaw 2008 ning a mungmasa share shagrau rai nga ai. Shi gaw Jinghpaw mung hta madu uphkang masa hte munghpawm mungdan byin tai lu na apnawng let ja ja shakut shaja ai lam rai nga ai. Dai majaw anhte Shi hpe grai arawng la ai hte 2008 ning a share magrau grang ngu shagrau masat dat ai rai.
Duwa Bawm Lang gaw Wunpawng Mungbawng Rapdaw (Kachin State National Congress for Democracy, KNCD) a ningbaw rai nga ai. Shi gaw 1990 ningna mungdan a tara shang democracy ra lata poi e Chihpwi mare a gawng malai ra lata dang ai amat langai mung, rai nga ai.
KNCD a ningbaw langai rai nga ai hte maren, May 10,2008 na Myen hpyen asuya maga shanang ka jahkrat da ai mungdan a gaw da ai tara nhprang hpe Shawa myit ra masat hpawng (referendum) hta Shi n ra ai lam hpe ‘asan sha’ madun dan wa sai. Dai hpyen asuya madung tawn kada ai gaw da ai tara hpe Shi nan nan bai mungshawa ni hte campaign galaw let ninghkap wa sai. Jinghpaw Mung mare daju Shawa Myitra Shadan Hpawng shani Shi Myitkyian, Shatapru na me gawk de sa nna, n ra masat "NO" hpe hpyen ahkaw ahkang lu ai ni adan aleng yu nga ai myi n pu na nan gwi gwi woi bang sai.
Ya aten e mung, Duwa Bawm Lang gaw Shi a pati gaw 2010 na mungdan ra lara poi hta n shang shingjawng lawm ai ngu asan sha ninghkap ai lam ndau nga ai. Hpa rai nga yang, hpyen asuya a gaw da ai mungdan a ningpawt ninghpang tara kanu ni gaw Munghpawm Mungdan langai rai wa na hpe hkamdahka lam n jaw lu ai majaw re.
Duwa Bawm Lang gaw United Nationalities Alliance (UNA) ngu ai, Myen mung kata na kaga amyu kaji ningbaw ningla ni hte mung aten shagu Myen mung munghpawm mungdan langai the amyu kaji ni a madu uphkang ahkaw ahkang lam hte seng nna, bawngbang nga ai ningbaw ningla langai rai nga ai.